TSC oborio srpski rekord u Evropi star više od šest decenija NOVA portal\nFudbal Autor:Đorđe Matić18. sep. 202021:30\nEkipa TSC eliminisana je posle penala (6:6 u 120 minuta) u 2. kolu kvalifikacija za Ligu Evrope. Ako je neka uteha, klub iz Bačke Topole, sa rivalom iz Bukurešta, za samo jedan dan obišao je celu planetu koja se naklonila učinku oba tima, koja su zajedničkim snagama oborila rekord po broju golova na jednoj utakmici kvalifikacija za grupnu fazu Lige Evrope, ali i kada su u pitanju kvalifikacije za bilo koja od tri takmičenja pod kapom UEFA, odnosno Ligu šampiona, nekašnji Kup pobednika kupova, Ligu Evrope/Kup UEFA.\nUjedno, TSC će ostati upamćen i kao tim koji je posle više od 60 godina oborio rekord po broju golova na jednoj utakmici srpskih klubova u Evropi računajući obe faze, kvalifikacije i glavni žreb.\nIzbacio TSC, a sad ga hoće Nikolić – cena 10 miliona\nTog 2. oktobra 1957. godine Crvena zvezda pobedila je 10:1 Dudelanž iz Luksemburga, a umalo je sama izjednačila taj učinak trijumfom nad maltežanskim Hibernijansom (8:1) u istom takmičenju 30. septembra 1981.\nDo meča TSC i bivše Steaue, rekord u bilo kojim evropskim kvalifikacijama ravnopravno je držalo šest ekipa. Ali, tri bi volele da nisu „zasele“ na vrh. Kada se vide rezultati, jasno je i zašto je to tako.\nDebrecin je 17. septembra 2015. pobedio Skonto 9:2 kao i što je slavio Zrinjski na gostovanju Tre Peneu iz San Marina 22. jula 2010, dok je norveški Viking 26. avgusta 1999. (dok se takmičenje zvalo Kup UEFA) poharao Andoru čiji je predstavnik bio Prinsipat (11:0) što je i najubedljivija pobeda u istoriji kvalifikacija Lige Evrope, računajući i Kup UEFA.\nKada je u pitanju glavni deo sezone (grupna ili eliminacione faze) najubedljivija pobeda, a ujedno utakmica s najviše golova bila je između Ajaksa i Red Bojsa iz Luksemurga koji su 3. oktobra 1984. „pocrveneli“ od muke posle 14:0.\nMeč s najviše golova na jednom meču u evropskim takmičenjima bio je onaj iz 13. novembra 1963. kada je Sporting na svom stadionu ponizio 16:1 kiparski Apoel u 2. kolu Kupa kupova, dok je u Ligi šampiona, sa svim prethodnim imenima i izdanjima, rekord kada su u pitanju najubeljivija pobeda i meč s najviše golova, još od 17. septembra 1970. u vlasništvu Fejenorda na gostovanju Rejkjaviku – 12:2.\nFCSBFK Crvena zvezdaFK TSCKup pobednika kupovaKup šampionaLiga EvropeLiga šampionaTSC


Vesti online / Sport / Fudbal / LŠ: Bajern dočekuje Siti, Ajaks u Madridu\nLŠ: Bajern dočekuje Siti, Ajaks u Madridu\nU mečevima 2. kola Lige šampiona, koje su na programu u utorak - u Minhenu će se sastati Bajern i Mančester siti, Real će u Madridu dočekati Ajaks, dok Inter gostuje ekipi CSKA u Moskvi.\nBajern i Mančester siti nalaze se na vrhu tabele u domaćim takmičenjima, a imaju i razigrane napadače, pa se očekuju golovi na "Alijanc areni". U redovima 'Bavaraca' Mario Gomez je već postigao osam golova u sezoni, dok je Frank Riberi najbolji asistent Bundeslige sa četiri dodavanja za gol.\nU redovima Sitija, Serhio Aguero takođe je bio osam puta strelac u prvenstvu, a njegov klupski kolega Džeko šest puta. U formi su i David Silva i Samir Nasri koji imaju po četiri asistencije. Ipak, i pored ubojitog napada Sitija koji mogu da pojačaju i Karlos Tevez i Mario Baloteli, Bajern ima mnogo više iskustva u LŠ, a zabeležio je i pobedu u prvom kolu na gostovanju Viljarealu.\nSiti je pre dve nedelje igrao nerešeno kod kuće protiv italijanskog Napolija. Ukoliko pobedi, Bajern bi imao pet bodova više od rivala u grupi i bio bi bliže prvom mestu što bi olakšalo put do finala, koje će se ove sezone igrati na njihovoj "Alijanc areni".\nU drugom meču Grupe A Napoli će dočekati Viljareal u prvoj utakmici LŠ na stadionu "San Paolo" još od kada je Maradona predvodio tim, krajem osamdesetih.\nNapolitanci se uzdaju u organizovan napad i čvrstu odbranu, a njihov najbolji strelac Edison Kavani pokušaće da postigne i drugi gol u takmičenju, pošto je već bio precizan na Gradskom stadionu u Mančesteru. U redovima Viljareala, napadač Đuzepe Rosi će putovati u Italiju, ali njegov nastup je još uvek neizvestan.\nUkoliko izgubi, 'žuta podmornica' bi se našla u teškoj situaciji da izbori nastavak takmičenja u Evropi, jer je očekuju još dva teška gostovanja u Minhenu i Mančesteru.\nU Madridu će gostovati Ajaks, a domaći tim i ove sezone ima sjajan napad ali ima problema u odbrani. Dva Portugalca iz zadnje linije Reala - Pepe i Fabio neće igrati, a u timu bi prvi put mogao da se pojavi Hamit Altintop. Ronaldo je kao i prošle sezone precizan, pa će tim iz Amsterdama imati težak zadatak da ostane neporažen na "Bernabeu".\nU drugom meču Grupe D Olimpik iz Liona dočekuje zagrebački Dinamo i trebalo bi da na svom terenu dođe do pobede, pošto su u prošloj utakmici igrali nerešeno u Amsterdamu.\nDinamo je u prvoj utakmici na Maksimiru izgubio od Reala 0:1, a Zagrepčani se nadaju se da bi mogli da iznenade Francuze i postignu gol.\nIznenađujući lider Grupe B, turski Trabzonspor igraće na svom stadionu protiv francuskog šampiona Lila i ukoliko osvoji bodove ima dobre šanse da u debitantskom nastupu u LŠ napravi ogroman uspeh.\nInter će u istoj grupi posle neočekivanog poraza od Trabzonspora na svom terenu (0:1) morati da se bori za prve bodove u Moskvi. CSKA je već iskusna ekipa u LŠ i retko gube na svom terenu, a Inter je oslabljen za Veslija Snajdera i reprezentativca Srbije Dejana Stankoića koji neće igrati zbog povrede.\nIpak, u milanskom timu se nadaju da bi novi trener Klaudio Ranijeri mogao da donese uspehe i u Evropi, pošto je u prvoj utakmici na klupi u italijanskoj ligi zabeležio pobedu.\nU grupi C Mančester Junajted biće domaćin Bazelu, a Benfika gostuje rumunskom Ocelul Galaciju. Za Junajted neće igrati Vejn Runi zbog lakše povrede, što ipak ne bi trebalo da bude presudno budući da trener domaćih ser Aleks Ferguson ima dobra rešenja za napad i bez najboljeg strelca premijer lige u ovoj sezoni.\nBenfika će biti prvi gost rumunskom klubu u elitnom evropskom takmičenju i u portugalskom timu se nadaju da bi mogli da ostvare vrednu pobedu, iako su prošle godine u LŠ izgubili na svim mečevima gostovanja.\n20:45h Bajern - Mančester Siti\n20:45h Napoli - Viljareal\n18:00h CSKA Moskva - Inter\n20:45h Trabzon - Lil\n20:45h Mančester Junajted - Bazel\n20:45h Ocelul - Benfika\n20:45h Olimpik Lion - Dinamo Zagreb\n20:45h Real Madrid - Ajaks\nFUDBAL Dinamo uvodi i Hajduk u Ligu šampiona: Pola hrvatskih klubova u Evropi\nFUDBAL UEFA nemilosrdna prema Dinamu iz Zagreba


Vizija, misija, ciljevi – Saobraćajno preduzeće Lasta AD\nPočetna / Kompanija / Vizija, misija, ciljevi\nLasta kontinuirano radi na tome, da javni putnički saobraćaj učini što pristupačnijim, prijatnijim i bezbednijim proširujući svoje kapacitete, teritorijalnu pokrivenost i funkcionalnost mreže putničkih linija.\nKao kompanija koja je posvećena unapređenju kvaliteta prevoza putnika, Lasta postavljanjem visokih standarda, kako u svom poslovanju, tako i u unutrašnjem funkcionisanju, ide u susret zahtevima i potrebama njenih korisnika.\nLastine osnovne vrednosti su:\nodgovornost za korisnike prevoza, ali i druge učesnike u saobraćaju\nLastina vizija je ekonomski i socijalni razvoj društva, razvoj zdravih konkurentskih uslova u javnom prevozu putnika, unapređenje odgovornosti prema svim učesnicima u saobraćaju i praćenje i primena novih tehnoloških inovacija. Primenom tehničkih i tehnoloških inovacija koja mogu da doprinesu zahtevima zajednice, Lasta osigurava dobru organizaciju i ljudske resurse koji će obezbediti očekivan kvalitet usluga svojim korisnicima.\nLastin cilj je da uz postojeću efikasnost bude uvek moderno, samoodrživo i profitabilno preduzeće.


Porces proširenje Archives | olovka.info\nNaslovna Tags Postovi označeni sa "Porces proširenje"\nZdravo MisterNo 09/11/2019\nBRISEL, BANJALUKA – Proces proširenja na zapadni Balkan će u narednih pet godina morati da bude održiv i ubrzan, zasnovan na procjeni spremnosti na objektivnim kriterijumima za svaku pojedinačnu zemlju, navela je Ursula fon der Lejen, novoimenovana predsjednica Evropske komisije, u pismu Oliveru Varhejiju, novoimenovanom komesaru za proširenje.\nVarheji će naredne sedmice biti saslušan u Evropskom parlamentu, koji treba da da konačnu ocjenu da li ovaj ambasador Mađarske u evropskim institucijama može da zamijeni Austrijanca Johanesa Hana na ovoj poziciji.\nPodsjećanja radi, Evropski parlament dao je crveni karton njegovom prethodniku Laslu Tročanjiju, zbog čega je Mađarska Fon der Lejenovoj morala ponuditi drugog kandidata. Nova komisija trebalo je da počne s radom 1. novembra, ali njeno stupanje na dužnost odgođeno je za mjesec dana, jer je nekoliko nominovanih komesara dobilo odbijenicu u Evropskom parlamentu.\nU pismu Varhejiju, Fon der Lejenova piše da Evropska komisija proces proširenja mora održati kredibilnim te je istakla da će i njena komisija stajati iza prijedloga sadašnje komisije da se Sjevernoj Makedoniji i Albaniji dozvoli početak pregovora.\nDodala je da će od svih komesara očekivati najviši nivo transparentnosti i etičkog rada.\n“Ne smije biti prostora sumnjama u naše ponašanje i integritet. Kodeks ponašanja za komesare mora da postavi standarde i pravila koja se moraju poštovati. Vaša dužnost je da trošenje novca s kojim ćete raspolagati bude na korist poreskih obveznika i da slijedi principe odgovornog finansijskog postupanja”, naglasila je ona.\nFon der Lejenova je istakla da očekuje odgovorno korištenje instrumenata pretpristupne pomoći, kreativan i inovativan pristup pri njihovom korištenju, kao i podršku korištenju javno-privatnog partnerstva u njihovoj realizaciji, bez detaljnijeg objašnjenja na šta se ovo konkretno odnosi.\n“U konsultacijama s visokim predstavnikom za spoljne poslove i potpredsjednikom Komisije postaraćete se da koordinirate Vaše aktivnosti s Evropskom ekonomskom zonom. Predstavljaćete komisiju u Savjetu EU za spoljne poslove i koordiniraćete prisustvovanje drugih članova Evropske komisije, u skladu sa potrebama”, rekla je ona, uz napomenu da će Varheji slijediti uputstva Jozefa Borela, visokog predstavnika EU za spoljne poslove, koji će mu pružiti podršku u njegovom poslu.\nPredsjednik Srbije Aleksandar Vučić rekao je da je izuzetno dobra vijest sada već izvjesno postavljenje Olivera Varhejija za evropskog komesara za proširenje, dok Faris Kočan, istraživač na Fakultetu za društvene nauke u Ljubljani, kaže da je Varheji u Briselu poznat kao arogantna osoba na Twitteru, ali da će kao diplomata biti prihvatljiv.\n“Mađarska vlada očigledno hoće ovaj resor, i u vezi s ovim pitanjem taj kandidat je manje sporan, jer je diplomata u karijernom smislu. Po njegovom životopisu ne bi bilo lako naći nešto protiv njega”, ocjenjuje Kočan za “Nezavisne”.\nSa ovim mišljenjem slaže se većina evropskih komentatora i medija koji su se ovih dana bavili ovom temom, ocjenjujući da je veoma izvjesno da će Varheji biti prihvaćen kao komesar.\n– Održati proširenje kredibilnim\n– Podržati Sjevernu Makedoniju i Albaniju\n– Koristiti IPA odgovorno\n– Zalagati se za institucionalne reforme na zapadnom Balkanu\n– Borba protiv korupcije treba da bude osnovni kriterijum za napredak\n– Raditi na rješavanju sporova u regionu\n– Slijediti smjernice Jozefa Borela\n09/11/2019 0 Komentar


Jeremić: Sa Prištinom prvo o severu Kosova\nPRAG - Šef srpske diplomatije Vuk Jeremić ocenio je za češke medije da u dijalogu sa Prištinom sada prvo mora da se rešava problem severa Kosova. kompletan tekst\nHomen: Odvođenje firme u stečaj krivično delo\nBEOGRAD - Namerno odvođenje firme u stečaj biće novo krivično delo, za koje će se izricati kazna koja će najverovatnije iznositi od šest meseci do pet godina zatvora i uz to će se oduzimati i imovina, najavio je državni sekretar Ministarstva pravde Slobodan Homen.\nPARIZ - U Parizu je počelo suđenje nekada najpoznatijem svetskom teroristi Karlosu Šakalu za četiri napada sa 11 žrtava koji su se dogodili pre skoro tri decenije u Francuskoj.\nSMEDEREVO - Gradonačelnik Smedereva Predrag Umičević ocenio je da je "jako važno da kompanija "Ju-Es-Stil Srbija", kao najveći srpski izvoznik, najveći potrošač gasa, struje i korisnik železnice, dobro radi"\nOvo je nova mis sveta, Ivijan Sarkos iz Venecuele\nLONDON - Venecuelanka Ivijan Sarkos (22) nova je mis sveta, odlučio je večeras žiri na završnoj ceremoniji u Londonu. Mis Filipina Gvendoline Ruais prva je pratilja,\nBEOGRAD - Direkcija za puteve u okviru akcije "Pešački je zakon" obnavlja pešačke prelaze i postavlja vibroakustične trake u zonama škola, na nesemaforizovanim raskrsnicama, ali i drugim kritičnim mestima u gradu, izjavila je direktorka te direkcije Ivana Vuletić.


Pod mi šalje poruku – Philips Lighting i Tarkett su lansirali LED svetlosne podne obloge od vinila – Kompanija Blagojević\nPhilips Lighting i Tarkett su predstavili vinilne podne obloge koje koriste LED tehnologiju komunikacije sa mušterijama kako bi im se značajno unapredilo zadovoljstvo kupovine.\nSpecijalno razvijene vinil ploče u sebi imaju ugrađenu vrhunsku LED tehnologiju koja omogućava prodavcima da se reklamiraju, kao i da kominiciraju i navode mušterije kroz bilo koju radnju ili objekat.\nNovi sistem osvetljenja podova je uglavnom namenjen za malorpodaju i ugostiteljstvo jer omogućava objavljivanje svetlosnih poruka, kreiranje animacija i reklama na vinilnoj podlozi i stvaranje unikatnog iskustva za mušterije, kako bi se poboljšala prodaja.\nOsvetljeni vinil podovi omogućavaju širok dijapazon dekora i modernih finša kao što su drvo, mineralni efekti i različiti grafički dizajni. Ovakve podloge se kreiraju korišćenjem inovativne svetlosne formule, koja omogućava prozirne svetlosne efekte. Povezano LED osvetljenje na podu omogućava da displeji budu pre-programirani ili personalizovani jednim dodirom ekrana smart telefona ili običnim klikom miša na računaru. Takođe, vrlo lako se može prikazati i internet sadržaj u realnom vremenu, jer se sistem za menadžment može povezati sa, recimo, eksternim nalogom na socijalnim mrežama i tako prikazivati sadržaj sa vašeg twitter profila.\nKako ovaj sistem tačno izgleda možete videti na sledećim fotografijama:


Održan sastanak rukovodstva Doma zdravlja i Opštine sa predsjednikom Sindikata zdravstva ‹ Opština Vlasenica\nOdržan sastanak rukovodstva Doma zdravlja i Opštine sa predsjednikom Sindikata zdravstva\nPosted by: editor Tags: Posted date: August 1, 2017 | No comment\nSituacija u vlaseničkom Domu zdravlja veoma je teška, zbog više od 3.000.000 KM neizmirenih obaveza iz prethodnog perioda, viška zaposlenih, te je neophodna pomoć zajednice, ali i mjere štednje i smanjenje broja zaposlenih, rečeno je na sastanku predstavnika menadžmenta i sindikata te ustanove, predsjednika Sindikata zdravstva i socijalne zaštite Srpske Milenka Granulića i načelnika Vlasenice Miroslava Kraljevića.\nNa današnjem sastanku, koji je inicirala Sindikalna organizacija Doma zdravlja, rečeno je da je u toj ustanovi višak od 25 do 30 radnika od ukupno 75 zaposlenih.\nGranulić je rekao da očekuje da će Vlada Republike Srpske i lokalna zajednica uložiti dodatne napore i pomoći u prevazilaženju problema u vlaseničkom Domu zdravlja.\nOn je napomenuo da stanovnici Vlasenice zaslužuju kvalitetnu zdravstvenu zaštitu, s obzirom na to da je Dom zdravlja u toj opštini nekada bio jedna od vodećih u regiji po kvalitetu pružanja zdravstvenih usluga.\nVršilac dužnosti direktora Doma zdravlja Jagoda Petrović rekla je da su problemi te ustanove veliki i da njihovo rješavanje neće biti lako.\n“Imaćemo još niz sastanaka i aktivnosti i pokušaćemo da razriješimo ovu situaciju. Važno je da se ponašamo odgovorno, jer je malo vremena pred nama i moramo brzo djelovati”, napomenula je Petrovićeva.\nNačelnik opštine Vlasenica Miroslav Kraljević rekao je da su problemi u Domu zdravlja godinama nagomilavani i prebacivani sa jedne rukovodeće garniture na drugu.\n“Ovdje je blokada u svakom pogledu i zato smo pozvali gospodina Granulića da vidimo kako da problemi budu riješeni u skladu sa zakonom”, naveo je Kraljević, ističući da opština izmiruje sve obaveze prema Domu zdravlja i da je veoma zainteresovana za rješavanje problema.


► Vučić: Prioriteti izbornog programa SNS su zdravstvo, obrazovanje i\nOn je tokom govora na onlajn konferenciji rekao da je Srbija ulaganjem u zdravstvo uspela da obnovi bolnice širom zemlje, zbog čega je spremnije dočekala zdravstvenu krizu izazvanu pandemijom koronavirusa.\n"Ono što je za nas potrebno je još više ulaganja u zdravstveni sistem. Hoćemo da nikada više ne dođemo u situaciju u kakvoj smo bili u prošlosti... Prosečno renoviranje opšte bolnice košta 25 miliona evra, novi klinički centri sa opremom preko 100 evra, a za to nam je potreban novac", kazao je Vučić.\nRekao je da će zbog toga raditi na dodatnom privlačenju stranih direktnih investicija, a da će država, kroz izgradnju infrastrukture, da bude "najveći investitor".\nKao primer toga, Vučić je ponovio da će za "manje od godinu i po dana" biti izgrađena brza pruga Beograd-Novi Sad, kojom bi od centra jednog do centra drugog grada trebalo da se putuje "manje od pola sata".\n"Ljudi kažu da ne možemo da privučemo investitore zato što nemamo more. Da li Švajcarska ili Austrija imaju more... Najvažnije je koliko radite, sve je na nama, imamo najlepšu zemlju na svetu i samo moramo da radimo, budemo vredni i verujemo u sebe", ocenio je Vučić.\nOcenio je da narodi koji su "mali a vredni" prestižu one koji su se "uljulkali (u uspeh)", dodavši da je Srbija jedna od tih država koja napreduje i raste, i da ne sme da sa tim prestane.\n"Naučen sam, kao da je neko čekićem utuvio u glavu da smo srećni samo ako pobedimo u košarci i vaterpolu i tenisu, kao da mali narodi mogu (samo takav uspeh da očekuju). Ja verujem u vas, energiju rad, trud, savakog srpskog čoveka i znam da možemo bolje", rekao je Vučić.\nVučić je istakao da tri ključne tačke - zdravstvo, obrazovanje i investicije, "sami ćemo da podstičemo" i pozvao mlade ljude da ostanu u Srbiji.\n"Ostanite ovde u svojoj Srbiji, dajte to svoje znanje poklonite našoj Srbiji, a mi ćemo dati sve od sebe da možete da zaradite i da pristojno živite ovde", rekao je on i dodao da će u Srbiji biti sve više posla.\nOcenio je da je najvažnije koliko se radi, a ne ko šta ima, i "zamolio građane" da ne govore da se nešto ne može i da su drugi bolji "jer to nije istina".\n"Kada imamo ekonomski snažnu Srbiju i kada smo mi ujedinjeni da znamo da želimo bolje zdravstvo, bolje obrazovanje, da smo saglasni... mi možemo sve i niko ne može da nas pobedi", rekao je on.\n"Moja molba vama je samo verujte u sebe, verujte u svoju zemlju... Sve je na nama", izneo predsednik.\nVučić je ponovo rekao da dva meseca "ne govori loše o političkim protivinicima" i da će tako nastaviti da radi "ne zato što nema šta da odgovori već zato što je neuporedivno važnije da se govori o budućnosti".


Za uhapšene u akciji “Hit” predložena mjera pritvora – SodaLIVE.ba | Lukavački info portal\nZa uhapšene u akciji “Hit” predložena mjera pritvora\nZa 10 uhapšenih u akciji „Hit”, koju su u petak proveli pripadnici policija entiteta u cilju sprječavanja prepodaje narkotika, predložena je mjera pritvora o čemu će odlučiti Okružno tužilaštvo Banja Luka.\nSlobode su lišeni Dino Muzaferović (1986) iz Velike Kladuše, Borislav Nišić (1981) iz Jajca, Željko Blagojević (1978) iz Kneževa, Ostoja Kenjalo (1959) iz Bosanskog Novog , Almir Asikić (1979) iz Banovića, Rasim Eser (1959) iz Srebrenika, Zlatko Sadiković (1962) iz Velike Kladuše, Elvir Bašalić (1982) iz Sarajeva, Aleksandar Sukur (1987) iz Kneževa i Damir Bečić (1985) iz Banovića.\nZa jedanaestu uhapšenu, Slovenku, Špelu Kovač (1986), predloženo je izricanje zabrane napuštanja mjesta boravišta i putovanja, rečeno je u Okružnom tužilaštvu Banja Luka, gdje su od jučer vršena saslušanja privedenih.\nPodsjećanja radi, u akciji policija usmjerenoj na suzbijanje nelegalne proizvodnje i prometa opojnih droga na području Republike Srpske i Federacije BiH slobode je lišeno 14 osoba, od kojih je dvoje hrvatskih državljana uhapšeno prije dva mjeseca i za njih je već određen pritvor. U akciji su učestvovala i kantonalna tužilaštva (Tuzla, Sarajevo, Unsko-sanski kanton), Tužilaštvo Brčko Distrikta, Policija Brčko Distrikta, kantonalni MUP-ovi i Federalna uprava policije. Izvršeni su pretresi na više od 20 lokacija u BiH, a istovremeno aktivnosti na realizaciji akcije na teritoriji Hrvatske proveli su USKOK i MUP Republike Hrvatske.\nPripadnici Centra javne bezbjednosti Banja Luka, u saradnji sa pripadnicima Uprave kriminalističke policije MUP-a RS, u toku 2009. godine započeli su aktivnosti na pripremanju i prikupljanju informacija o osobama koje su dilerima droge obezbjeđivali heroin i marihuanu (skank) za uličnu prodaju za područje koje operativno pokriva banjalučki Centar.\nIstovremeno, ove aktivnosti su počeli i pripadnici MUP-a Hrvatske, gdje su radili na identifikaciji dobavljača navedenih opojnih droga za više gradova u Hrvatskoj. Početkom 2010. godine pripadnici CJB Banja Luka u saradnji sa Uprave krim-policije MUP-a RS, a pod nadzorom Okružnog tužilaštva Banja Luka započeli su operativnu akciju kodnog naziva „Hit”.\nU dosadašnjim aktivnostima oduzeto je više od tri kilograma heroina, više od kilogram marihuane (skank), više od 90 stabljika indijske konoplje, više od 160 komada tableta ekstazi, tri digitalne vage, više od 2,5 kg eksploziva, više od 9.000 eura za koje se sumnja da potiču iz izvršenja krivičnog djela kao i veća količina oružja i municije i više pakovanja medicinske droge. Krajem jula 2010. godine, pod nadzorom Okružnog tužilaštva Banja Luka počele su radnje dokazivanja iz kojih su proistekle aktivnosti na pretresanju i lišenju slobode osumnjičenih osoba.


Donald Trump: SAD ne razmatra mogućnost nametanja sankcija Turskoj - Bportal.ba - Najvažnije vijesti iz BiH\nAmerički predsjednik Donald Trump je izjavio da SAD zasad ne razmatra mogućnost nametanja sankcija Turskoj zbog nabavke ruskog raketnog sistema S-400, javlja Anadolu Agency (AA).\nTrump je u obraćanju u Ovalnom uredu novinarima komentarisao i odluku Turske o nabavci ruskog sistema S-400.\nNa pitanje da li planira uvesti sankcije Turskoj, Trump je istakao da zasad ne razmatra takvu mogućnost.\nVlasti Turske su kritikovale tu američku odluku i upozorile na njene negativne posljedice po bilateralne odnose Ankare i Washingtona.\nOznačeno: donald trump, NATO, s-400, turska


Kako je najčešće pominjano tokom rada na merama, moratorijum bi najverovatnije važio tri meseca, dakle za period trajanja krize. Država privrednicima praktično ne bi otpisivala porez, već omogućila zamrzavanje i njihovu kasniju otplatu na rate.\nPrema našim informacijama, dobra vest za privredu, koja je gotovo u celosti oštećena, u ovom slučaju, jeste da država ne bi krenula sa naplatom zamrznutih poreza odmah po prestanku krize. Naprotiv, jedna od izvesnijih mogućnosti, jeste da se sa naplatom krene najranije od 2021. godine, kada se očekuje da bi dobar privrede i mogao da stane na noge posle korona krize.\nJoš bolja informacija jeste da bi privrednici zamrznuti porez mogli da otplaćuje na rate. Jedna od opcija koja je često bila pominjana na brojnim sastancima u Vladi bila je mogućnost otplate i do 24 meseca.\nNaš izvor kaže da je jedna od mogućih opcija za pravna lica i preduzetnike i odlaganje plaćanja poreza na imovinu za period april - jun.\n"U fokusu su nam radna mesta i sprečavanje otkaza i s tim u vezi je i formiran najveći broj mera", kaže naš sagovornik.\nOdlaganje plaćanja poreza, inače je bila jedna od ključnih mera koju su privrednici tražili od države tokom prethodnih nedelja. Kako su često isticali, u momentu kada su prilivi smanjeni ili su gotovo stali, poreske obaveze predstavljaju ozbiljan i opasan teret po opstanak kompanije.\nPredsednik Srbije Aleksanda Vučić sutra će izneti detaljan paket ekonomskih mera za oporavak privrede, a neke detalje već je otkrio.\nZbog straha od inflacije mnogi Slovenci u poslednje vreme preseljavaju svoju štednju u nekretnine.\nZAKUPAC SVETOG STEFANA PRENOSI BIZNIS U SRBIJU Grčki biznismen: "Odlazim iz Crne Gore, prodajem banku i selim posao"\nGrčki biznismen Petros Statis, vlasnik kompanije Adrijatik Propertis (Adriatic Properties), koja je zakupac Svetog Stefana, izjavio je da Aman odlazi iz Crne Gore i najavio prodaju tamošnje Univerzal Kapital banke i pokretanje novog biznisa u Srbiji.\nOTKUD SRBIMA 227 MILIONA ŠVAJCARACA? Na štednji imamo i 600 miliona dolara, ali i milione juana, kruna, jena\nPodatak da je NBS samo u maju zamenila skoro 230 miliona švajcarskih franaka, postavilo je pitanje kod mnogih - otkud Srbima toliko "švajcaraca". Zvaničnog odgovora nema, ali bi logičan bio da su mnogi radili i zaradili pare u Švajcarskoj i potom se vratili u Srbiju, kao i da svake godine "kaplju" doznake naših sunarodnika koji i dalje žive i rade u ovoj bogatoj zemlji.


MOSI idućeg leta u Novoj Varoši - PPmedia\nPosted on\t30 децембра, 2021 10:45 am by adminpp033\nNova Varoš – Naredne MOSI biće održane idućeg leta u Novoj Varoši, odlučeno je na Skupštini Igara koja je održana u gradu na padinama Zlatara. Predstavnici gradova i opština učesnika Igara, prihvatili su opravdanje domaćina, pa će se ova najveća amaterska sportska manifestacija na prostoru Balkana organizovati u narednom periodu prema ranije utvrđenom redu. Domaćin 58. MOSI 2023. biće Кolašin, a posle toga Užice.\nPrvobitni plan je bio da se 57. MOSI održe 2020. u Novoj Varoši, ali je zbog pandemije korona virusa sve odloženo za dve godine.\n-Naredni sastanak Stalnog komiteta i Skupštine MOSI biće održan krajem februara u Novoj Varoši kako bi se sagledala trenutna situacija sa pandemijom korone i eventualno utvrdio datum održavanja Igara. U skladu sa važećim epidemiološkim merama, doneće se i odluka pod kojim uslovima će moći da nastupaju sportisti- kaže Ljubivoje Vranić, predsednik Skupštine MOSI i Opštinskog sportskog saveza Nova Varoš.\nPre toga odbornici Skupštine opštine su na sednici održanoj 23. decembra potvrili raniju odluku da Nova Varoš bude domaćin narednih MOSI 2022. godine, mada je bilo i predloga da se zbog besparice ponudi Кolašinu zamena termina.\nNova Varoš će zbog MOSI u narednom periodu morati detaljno da rekonstruiše većinu sportskih borilišta na otvorenom u gradu, a radovi će prema prvim procenama koštati više od 100 miliona dinara. Кako kažu u Sportskom savezu, najurgentnija je zamena tartan podloge na atletskoj stazi Gradskog stadiona na Branoševcu na kome će se održati oko 50 posto takmičenja, a radiće se i fudbalski teren, svlačionice i tribine. Moraće da se zameni i podloga na rukometnom i teniskom terenu u Naselju, a radova će verovatno biti i na terenima na Zebinovcu i Šancu.\n-Mada imamo razvijenu sportsku infrastrukturu trebaće puno novca za rekonstrukciju jer u pojedine objekte decenijama nije ništa ulagano, posebno u Gradski stadion. Nakon obećanja predsednika Srbije Aleksandra Vučića da će država finansirati kompletne radove na vodosnadbevanju Božetića, sredstva planirana u buddžetu za tu namenu preusmerićemo za radove na sporstkim objektima. Međutim, nećemo moći sve sami, pa će ovih dana biti upućeni zahtevi nadležnim ministarstvima da nam pomognu- kaže predsednik opštine Nova Varoš Radosav Vasiljević.\nPoslednje MOSI, 56. po redu, održane su 2019. u Sokolcu u Republici Srpskoj. Nova Varoš je zadnji put bila domaćin 2008. godine kada je na Igrama učestvovalo više od 2.500 sportista iz tridesetak gradova i opština sa tromeđe Srbije, Crne Gore i Bosne i Hercegovine.\nОзнаке: igre, MOSI, Nova Varoš


25 maj, 2018 25 maj, 2018 28 maj, 2018\nKreiranje imidža u svetskoj javnosti nije rezervisano samo za kompanije i poznate brendove. Turističke destinacije, pa i čitave države, trude se da kroz dizajn zvaničnog logoa svojih turističkih organizacija istaknu ono po čemu su prepoznatljive i pozovu na obilazak znamenitosti baš u njihovoj zemlji.\nKada se brendira jedna nacija, postupak je isti kao i kada se kreira vizuelni identitet za proizvođača konditorskih proizvoda, meda, kafe, kozmetike ili bilo čega drugog. U tom slučaju, doduše, konkurencija je sasvim sigurno globalna i broji 195 zemalja sveta, koje su u oblasti svetskog turizma nadmeću za što veći broj posetilaca. Svaka zemlja na planeti trudi se zato da svoje atribute istakne u prvi plan i svima da na znanje kakvu sliku o sebi želi u javnosti.\nPre nego što se dizajnira logo za čitavu državu, potrebno je istraživanje o njenoj istoriji i tradiciji, vrednostima koje poštuje, prirodnim bogatstvima, znamenitostima, pa i opšteprihvaćenim stavovima koji u svetu vladaju o njoj, a sve sa ciljem da se određena destinacija brendiranjem prikaže u što pozitivnijem svetlu.\nBira se zatim paleta boja, koju treba uskladiti sa nacionalnim bojama, kreira se logo države i sav prateći materijal koji uz to ide – promotivni video spotovi, dizajn kataloga, brošura i prospekata, reklamne kampanje, dizajn bilborda, promocija na društvenim mrežama, kao i saradnja sa turističkim agencijama širom sveta.\nRusija je, recimo, nedavno prilično vešto izvela redizajn svog logoa i komletnog vizuelnog identiteta države. Naime, na otvorenom konkursu za dizajnere pobedilo je rešenje u stilu suprematizma, avangardnog umetničkog pravca začetog u Rusiji početkom 20. veka, a zatim su logo i celokupan koncept preneti na dizajn majica, satova, cegera, pa i grafika za autobuse i bilborda.\nSvaka država ima nešto prepoznatljivo, ono po čemu se razlikuje od drugih, nešto zbog čega treba posetiti baš tu zemlju. To mogu biti određeni festivali ili nacionalni parkovi, vrhunski skijaški centri, beskrajne peščane plaže, jedinstvene plantaže vina, spomenici značajni za svetsku istoriju… Sve to treba imati u vidu kako bi se ilustracijama, tipografijom i simbolima istaklo ono što je za jednu destinaciju najznačajnije.\nPredstavljamo vam ovom prilikom uspešne primere brendiranja i dizajna logoa za države širom sveta.\nIzvor slike: Brand New\nAko vas zanima dizajn logoa, pogledajte i druge tekstove:\n8 grafičkih trendova u 2018. godini\nLogoi kreirani u stilu klasične umetnosti\nbrendiranje destinacijebrendiranje drzaveDizajn logoavizuelni identitet


CEP: Srbiji je potrebno nezavisno telo za zaštitu potrošača - European Western Balkans\nBEOGRAD – Položaj potrošača u Srbiji nije ni blizu onoga kakav je u zemljama Evropske unije, poruka je sa neformalne diskusije „Zaštita potrošača u Srbiji: Da li će EU standardi koristiti svima“, koju je organizovala Delegacija EU u Srbiji u saradnji sa Centrom za evropske politike (CEP).\nU diskusiji su učestvovali predstavnici organizacija civilnog društva koje se bave zaštitom potrošača, medija i Ministarstva trgovine, turizma i telekomunikacija.\nUčesnici su imali mogućnosti da razgovoraju o zaštiti potrošača u komunalnim i drugim uslugama od opšteg ekonomskog interesa, ključnim institucijama i akterima u zaštiti potrošača u elektronskoj trgovini, kao i potrošačkim organizacijama kao pružaocima pravne pomoći potrošačima i poslovnoj kulturi zaštite potrošača u Srbiji.\n„Ono na čemu mora da se radi jeste primena propisa, ali i ispravljanje sektorskih propisa. Vreme je da iskoristimo proces pregovora sa EU i moguće otvaranje poglavlja 28, da napravimo pomak i na suštinskom planu“, poručio je Nebojša Lazarević, član užeg pregovaračkog tima Srbije u pregovorima sa EU.\nOn je istakao da se potrošači u Srbiji suočavaju sa najhorizontalnijim smislom zaštite potrošača, ali da najveći problemi ostaju tamo gde je država pružalac usluga, poput komunalija, parking servisa, Infostana.\nPrema rečima Dušana Protića, programskog menadžera CEP-a, zakonodavstvo u Srbiji u najvećoj meri jeste usklađeno sa odgovarajućim pravilima koja se odnose na zaštitu potrošača na području EU, ali da postoje i određeni sistemski problemi.\n„Problemi koji se javljaju kod nas su sistemski i vezani su za sve oblasti koje podrazumevaju primenu prava, ali ima i specifičnih problema. Zaštita potrošača je i pravna i ekonomska oblast, pa je u velikoj meri uslovljena i tržišnim kretanjima“, rekao je Protić, dodajući da je posebno važna podrška koju u ovom procesu pružaju potrošačke organizacije koje funkcionišu u Beogradu, Nišu, Novom Sadu i Kragujevcu.\nUčesnici su razgovarali o trenutnom stanju u predmetnim oblastima, mogućnostima unapređenja u kraćem roku ali o tome kakva je vizija zaštite potrošača u 2025. godini.\nU 2025. godini, učesnici su zamislili Srbiju kao članicu Evorpske unije, koja poseduje nezavisno telo za zaštitu potrošača, u kojoj se trgovci prvenstveno „plaše“ suda potrošača i gde postoji poslovna praksa koja ide iznad zakonskog minimuma.\nUčesnici su izrazili nadu da će se uspostaviti jači nadzor na komunalnim preduzećima, veća transparentnost troškova njihovog poslovanja, automatizovano očitavanje potrošnje javnih usluga, jasni i transparentni računi i da će se uspostaviti direktna veza između pružaoca komunalne usluge i krajnjeg korisnika.\nPosebno je podvučena dosledna primena Zakona o zaštiti potrošača od strane sudova i usklađivanje ostalih akata sa ovim zakonom.\nZaštita potrošača deo je Poglavlja 28 „Zaštita potrošača i zaštita zdravlja“ u pregovaračkom procesu o pristupanje Srbije Evropskoj uniji.\nCEPNebojša LazarevićPoglavlje 28zaštita potrošača


Поклони Општине Сремски Карловци за децу у Лепосавићу - Sremski Karlovci\nNaslovna Vesti Pokloni Opštine Sremski Karlovci za decu u Leposaviću\nPokloni Opštine Sremski Karlovci za decu u Leposaviću\nPredsednik Opštine Sremski Karlovci Nenad Milenković danas je u okviru posete Kosovu i Metohiji, posetio Opštinu Leposavić i mesto Kamenica. U okviru posete, predsednik je uručio novogodišnje paketiće deci palih boraca, deci ometenoj u razvoju i deci iz mesta Kamenica. Prilikom obilaska Kamenice, uručena je i donacija za izgradnju pravoslavnog hrama u tom mestu.\nPredsednik je bio gost Opštine Leposavić, predsednika Zorana Todića kao i članova crkvene opštine. U okviru posete, dogovoreno je da deca palih boraca na proleće posete i budu gosti Sremskih Karlovaca.\n– Postoji jedna neraskidiva veza između Sremskih Karlovaca i Kosova i Metohije kada je u pitanju kulturno nasleđe, kada je u pitanju opstanak srpskog naroda u ondašnja teška vremena kada su se Srbi raseljavali i ova teška vremena kada Srbi treba da ostanu na Kosovu i Metohiji, mislim da je ta podrška neophodna. Uvek volimo da se busamo u grudi i da se pozivamo na Kosovo i Metohiju, na istoriju, na tradiciju a nikako da damo taj praktični doprinos tom narodu i toj deci koja žive dole. Mi smo danas iz tih razloga ovde da pružimo podršku narodu, da zagrlimo i poljubimo njihovu decu, da im uručimo paketiće i poželimo srećnu Novu godinu i Božić sa željom da pre svega budu zdravi i ono što je posebno bitno da se završi izgradnja ovog prelepog hrama”, rekao je Milenković.\nZajedno sa Milenkovićem u poseti Opštini Leposavić bila je i pomoćnica direktora Kancelarije za Kosovo i Metohiju Slađana Marković Stojanović, ona je navela da Kancelarija podržava sve akcije koje u fokusu imaju decu, kao i akcije koje za cilj imaju očuvanje kulturnog i verskog identiteta Srba u pokrajini.\nOna je zahvalila vlastima i građanima opštine Sremski Karlovci na želji i spremnosti da na konkretan način pomognu svojim sunarodnicima na Kosovu i Metohiji.\nPrethodni tekstPorodicama sa blizancima jednokratna novčana pomoć\nSledeći tekstPlivanje za Časni krst


U Severnoj Makedoniji još jedna osoba preminula od virusa korona, ukupno 157\nIzvor: Radio 021, 09.Jun.2020, 16:48\nU Severnoj Makedoniji je preminuo još jedan pacijent od virusa korona i registrovano je 87 novih slučajeva zaraze, objavio je ministar zdravlja Venko Filipče.\nOn je na Fejsbuku napisao da je ukupan broj umrlih od bolesti KOVID-19 porastao na 157, a broj dijagnostikovanih slučajeva tokom epidemije na ukupno 3.239. Aktivnih slučajeva ima 1.424.\nPo podacima Ministarstva zdravlja, ukupno je hospitalizovano >> Pročitaj celu vest na sajtu Radio 021 << 198 obolelih, od kojih je devet priključeno na respiratore.\nInstitut za javno zdravlje je danas registrovao još pet pacijenata koji su ozdravili i broj izlečenih je povećan na 1.658, naveo je Filipče. U prethodna 24 sata urađeno je 987 testova na prisustvo korona virusa, a tokom epidemiije ukupno 38.014.


Uspješan rad Komisije za nestala lica u BIH\nPredsjedavajući Vijeća ministara BiH Vjekoslav Bevanda izrazio je zadovoljstvo dosadašnjim rezultatima rada Međunarodne komisije za nestala lica (ICMP) u procesu traženja i identifikacije nestalih.\n„To je domen koji je vrlo težak i bolan za ovu zemlju. Više od 70 odsto identifikovanih žrtava je rezultat koji pokazuje da je rad ICMP-a bio vrlo uspješan“, rekao je Bevanda danas u Sarajevu na konferenciji za novinare nakon sastanka sa delegacijom ICMP-a, koju je predvodio predsjedavajući komisije Tomas Miler.\nBevanda je rekao da je na sastanku razgovarano i o problemima i mogućunostima kako nastaviti aktivnosti i dovršiti proces traženja nestalih, te kako provesti Zakon o nestalim licima koji je donesen prije osam godina, a koji, nažalost, do danas nije proveden.\n„Vijeće ministara BiH je zadužio je resorno ministarstvo da pripremi sve moguće podloge kako bi mogli donijeti odluke i rješenja koji bi omogućili da ova plemenita misija bude nastavljena, jer obaveza svih nas je da žrtave budu pronađene“, naglasio je Bavanda i izrazio zahvalnost delegaciji ICMP-a na dosadašnjem radu.\nPredsjedavajući ICMP-a Miler rekao je da je ICMP ponosan na svoj rad i pomoć koju pruža još od kada je osnovan, 1996. godine.\nNavodeći da ICMP u procesu traženja nestalih nije radio sam, te da je sarađivao sa porodicama nestalih, Vijećm ministara BiH i sa udruženjima civilnog društva, Miler je naglasio da je zahvaljujući toj saradnji do sada identifikovano više od 70 odsto nestalih lica od ukupnog broja evidentiranih.


BUGARSKA DONIRALA SRBIJI ČETIRI MILIONA DINARA – Radio Televizija Caribrod\n22/01/2018 RT Caribrod\t0 Comments\tBeograd, Bugarska, Caribrod, Dimitrovgrad, Jadranka Joksimović, Radko Vlajkov, Srbija\nBeograd – Ministarka za evropske integracije Jadranka Joksimović i ambasador Bugarske u Srbiji Radko Vlajkov potpisali su sporazum.\nTim sporazumom se Srbiji donira četiri miliona dinara bespovratne pomoći koji će biti namenjeni edukaciji lokalnih samouprava za bolje korišćenje evropskih fondova.\n„Današnji sporazum demonstrira želju Bugarske da pomogne naš evropski put, potpisali smo nešto više od četiri miliona dinara bespovratne pomoći kao deo razvojne saradnje. Nastojaćemo da kroz promociju i obuke vezane za poglavlje 22 koje se odnosi na regionalnu politiku i koordinaciju strukturnih fondova, približimo potrebe lokalnih samouprava za bolje korišćenje evropskih fondova“, rekla je Joksimović.\n„Ovo su važni projekti jer su vidljivi ljudima na lokalu. Taj novac se može koristiti za lokalnu infrastrukturu, start-up kompanije, mala i srednja preduzeća, komunalnu infrastrukturu, zaštitu životne stedine…To je ono što građani zaista vide i osećaju kao mogućnost razvoja njihove zajednice i što, naravno, na kraju doprinosi razvoju cele Srbije“, rekla je Joksimović.\n„Kada jedna zemlja postane članica EU njoj su na raspolaganju mnogi kohezioni i strukturni fondovi. Bugarska od 2014. do 2020. godine na raspolaganju ima 7,6 milijardi evra bespovratnih sredstava kao članica EU. Kako bi bili pripremljeni za trenutak članstva i da povučemo sredstva iz fondova mi sada moramo da započnemo ovaj posao“, navela je Joksimović.\n„Očekujemo niz važnih koraka na srpskom putu u pristupnom procesu tokom bugarskog predsedavanja, jer je Bugarska naš važan sused, bilateralni partner i zemlja koja podržava politiku proširenja“, rekla je Joksimović.\n„Očekujemo da će 2025. ostati u toj strategiji kao datum, neka jasnija vremenska perspektiva za članstvo, jer to dosta znači. Imali smo puno obećanih datuma koji su davno prošli, pa su ljudi malo umorni i evroskeptični zato je jako važno držati se jednog datuma i okvirne godine- 2025 kao godine kada zaista možemo da postanemo članica“, naglasila je Joksimović.\n„To je više od pola novca koje Bugarska ulaže u projekte u čitavom svetu. Za 2018. godinu biće izdvojeno 720.000 evra uključujući i ovaj projekat, a ova donacija je novi korak u podršci Bugarske na putu evropskog puta Srbije, ona je izraz poverenja i solidarnosti“, rekao je Vlajkov.\n„Mi kao susedna zemlja koja je prošla put koji vi prolazite, vrlo dobro razumemo sa čime se suočavate. Zahvaljujući sredstvima iz fondova koje je dobijala i pre pridruživanja EU i posle toga, Bugarska se modernizuje i najviše je smanjila razliku u životnom standardu u odnosu na druge članice EU“, naveo je Vlajkov.\n„Ovo nije mnogo novca, ali je ovaj korak od velike važnosti jer dajemo od srca i pokazujemo svoju podršku vašoj državi na pregovornom putu“, rekao je Vlajkov.\n← KADETI KK DIMITROVGRAD DOČEKUJU PLEJ 017\nBUGARSKA ĆE EVROPSKOJ UNIJI PREDLOŽITI IZGRADNJU BALKANSKOG KORIDORA ZA BRZI INTERNET PETE GENERACIJE →\nMARKO ŠUKAREV IZ DSB PODRŽAO NOMINACIJU NATAŠE KANDIĆ ZA NOBELOVU NAGRADU ZA MIR ZA 2018 GODINU\nPRVE REAKCIJE PREDSTAVNIKA LISTA, KOJE SU UČESTVOVALE NA LOKALNIM IZBORIMA\nUBEDLJIV PORAZ KOŠARKAŠA U NIŠU ZA KRAJ SEZONE


Kolumne & novosti: Radnici u Srbiji rade najviše u Evropi, a najmanje su plaćeni\nRadnici u Srbiji rade najviše u Evropi, a najmanje su plaćeni\n"Statistike pokazuju da radnici u Srbiji rade najviše u Evropi, a ujedno su među najmanje plaćenima. Minimalac je 35.000 i on nije dovoljan ni za pokrivanje minimalne potrošačke korpe", kaže Marko Miletić iz Političke platforme Solidarnost, dodajući da minimalna cena rada mora da se koriguje. Poslednjih 30 godina, vlasti u Srbiji su vrlo antiradničke, Zakon o radu nam je antiradnički, a zakoni su od sindikata napravili izrazito slabe organizacije. U "poboljšavanju poslovne klime", smatra on, niko ne vodi računa o tome šta je zaista potrebno, da li se poštuju pravila zaštite na radu...\nMiletić za N1 kaže da žele da se okupe s porukom mira, kao što će uraditi i svi radnici širom sveta, jer ratna razaranja nisu prijatelj ni radnicima i radnicima širom sveta, dodajući da postoji privredna i ekonomska krizu i da će te posledice svi osetiti.\nKaže da nema reakcije jer država stoji na strani poslodavaca i "ne želi ništa da učini da zaštiti radnike i da pojača inspekciju rada, koja bi morala da ima više izvršioca". "I ti ljudi bi morali da budu bolje plaćeni da bi bolje obavljali dobro svoj posao i da bismo dolazili do toga da se nesavesni poslodavci, oni koji ne poštuju pravila zaštite na radu - kazne. Država žmuri na takve stvari, a radnici su konstantno ugroženi i stalno imamo poražavajuće statistike. Moramo da učinimo nešto da za bolju bezbednost na radu, da pritisnemo državu", dodao je.\n"Statistike pokazuju da radnici u Srbiji rade najviše u Evropi, a ujedno su među najmanje plaćenima. Minimalac je 35.000 i on nije dovoljan ni za pokrivanje minimalne potrošačke korpe. Ono što mi predlažemo je da se u statistike i proračune unese princip "plate za život" kako bismo zaista išli ka tome da zarada koju ljudi ostvaruju budu dovoljna za ono što je pristojan i dostojanstven život ljudi. Trenutno je ta zarada daleko, daleko od onog što je minimalna zarada, daleko i od onog što je prosečna zarada i mi moramo imati to u vidu kako bi se približavali toj cifri za dostojanstven život - a to je 100.000 dinara. Moramo da vršimo pritisak da bi se menjali načini i proračuni i razmišljanja o tome šta je ljudima potrebno", naglašava Miletić.\nOn ocenjuje da su poslednjih 30 godina, vlasti u Srbiji vrlo antiradničke.\nPolitike idu u smeru ka poboljšavanju poslovne klime, pogotovo tokom vladavine SNS - u tome nema mesta za radnike i niko ne vodi računa o tome šta je zaista potrebno ljudima, navodi. "Vlast ima u vidu to šta je potrebno kompanijama, pre svega stranim kompanijama, kakvi su njihovi profiti, a slabo se obazire na to da li ljudi mogu da žive i prežive i da li su uopšte sigurni na svojim radnim mestima", istakao je Miletić.\nPre svega, kaže sagovornik N1, potrebno je promeniti Zakon o radu, koji on ocenju kao "izuzetno antiradnički". Nije usaglašen ni sa evropskim konvencijama, ni sa konvencijama međunarodnih organizacija rada i potrebno je menjati sistem iz korena - drugačije pristupati pitanju rada i boljitku života ljudi, kako bismo imali društvo u kojem želimo da ostajemo i razvijamo ga, dodao je.\nNaglašava da minimalna cena rada mora da se koriguje. "Minimalno je da dođe do onoga šta je minimalna potrošačka korpa. Sumnjamo da će postojati od strane vlasti politička volja, ali potrebno je da sindikati učine odlučujući korak i da ne pristaju na male korekcije koje postaju nedovoljne", rekao je, ističući da je inflacija već pojela ono što je bilo povećanje za minimalac.\nOn kaže da su, nažalost, naši zakoni takvi da su od sindikata učinili izrazito slabe organizacije i da im je jako mali manevarski prostor da, delujući po zakonu, mogu da učine neke promene. Ali, kako kaže, na sindikatima je da organizuju masu ljudi i da izvrše pritisak i doprinesu promeni zakonodavstva. Ne treba to da rade sami sindikati, nigde i ne rade to sami sindikati - treba da sarađuju sa političkim organizacijama i civilnim sektorom, ističe.\nPozivamo ljude da nam se pridruže u borbi za dostojanstven život i rad, za više plate - "plate za život", kraće radno vreme, suigurno zaposlenje, kaže on. "Situacija zaista nije dobra i treba kada god možemo da kažemo da situacija nije dobra", istakao je.


Grubačić: Mislim da Mladić ima logističku podršku određenih krugova\nIznendano hapšenje bivšeg lidera bosanskih Srba Radovana Karadžića podstaklo je očekivanja da bi mu se iza rešetaka uskoro mogao pridružiti i vojni komandant Ratko Mladić.\nSrpske vlasti saopštile su da su uhapsile Radovana Karadžića dok su u stvari tragali za Ratkom Mladićem, koji je navodno, do pre nekoliko godina slobodno šetao centrom Beograda. Srpski zvaničnici ističu da bi Mladić mogao biti teža meta od Karadžića, zato što je još popularniji među srpskim nacionalistima i , kako neki navode, uživa podršku i pojedinih generala. Politički analitičar Bratislav Grubačić, u intervjuu Asošijeted Presu, kazao je da veruje da se bivši vojni komandant i njegova supruga stvarno kriju i da bi ga bilo mnogo komplikovanije uhvatiti ili saznati gde se nalazi.\n«Mislim da Mladić ima logističku podršku određenih krugova, verovatno penzionisanih vojnika, pripadnika obaveštajne službe, penzionisanih oficira bivše JNA ili vojske bosanskih Srba. On znači ima logističku podršku ozbiljnije grupe ljudi koji imaju dobre izvore informacija, tako da su svi pokušaji da se Mladić locira bili neuspešni.»\nPripadnici mirovnih snaga navodno su više puta uspeli da se približe Mladićevom skrovištu, ali je jedan od najtraženijih haških begunaca, zahvaljujući informacijama svojih pristalica, uvek uspevao da pobegne. Nakon Karadžićevog hapšenja, NATO, Evropska unija i Hjuman rajts voč sada vrše pritisak na Beograd da pronađe i Ratka Mladića, za koga se veruje da se krije u Srbiji. Sve je više spekulacija u medijima da je upravo Mladić odao Radovana Karadžića, kako bi izbegao suđenje pred Haškim tribunalom.\n«Brojne glasine sada kruže među lokalnim novinarima,u diplomatskoj i političkoj zajednici, zato što naši zvaničnici nisu saopštili potpune informacije o tome kako je Karadžić stvarno uhapšen. Ne znamo ko ga je uhapsio, kako se to dogodilo, ko ga je odao, kako su policija ili bezbednosne snage znali gde je. Mislim da je spekulacija o tome da je Mladić izdao Karadžića absolutno netačna zato što to nije u njegovom interesu i teško je verovati da bi Mladić mogao da računa na to da će biti bezbedan ukoliko oda Karadžića.»\nBritanska televizija ITN čak je objavila i da su dvojica haških optuženika živela u istom delu Beograda.\n«Ja nisam siguran da ima mnogo ljudi koji znaju gde je Mladić i ne može se isključiti mogućnost da možda živi stotinu metara od Karadžića. Ali mislim da su sve to glasine.»\nDo pre pet godina, Ratko Mladić se često mogao videti u beogradskim restoranima i na fudbalskim utakmicama. Nakon nekoliko pokušaja srpskih vlasti da mu se približe, otišao je u podzemlje. Problem, kako mnogi ističu, je međutim uvek bio u tome što se Mladić u Srbiji još smatra herojem.


IPA 2016 - EU Delegacija u Srbiji\nOsnovne informacije o prvoj tranši paketa IPA 2016 za Srbiju\n(potpisanoj 6. juna 2017. u Briselu)\nPrvi deo finansijskog sporazuma IPA 2016 za Srbiju, koji je potpisan 6. Juna 2017. u Briselu, iznosi 95,1 milion evra od ukupno 166,4 miliona (57 odsto ukupne vrednosti sporazuma). Ovaj deo sredstava će realizovati Delegacija EU u Srbiji u ime Republike Srbije.\nKONKURENCIJA – 48,7 miliona evra\nPodsticanje konkurencije u Srbiji će biti jedan od značajnih prioriteta, a u te svrhe su po prvi put izdvojena ovako značajna sredstva EU u okviru jednog finansijskog sporazuma.\nZa projekte usmerene na podršku malim i srednjim preduzećima u Srbiji će biti izdvojeno 23,7 miliona evra. Ovo podrazumeva pružanje savetodavnih usluga za unapređenje efikasnosti i podrške malim i srednjim preduzećima da lakše pristupe izvorima finansiranja. Zahvaljujući ovim sredstvima će se premostiti jaz u aktuelnoj ponudi finansijskih usluga za ovakva preduzeća i biti pruženo besplatno savetovanje za razvoj poslovanja.\nDodatni program za podsticanje konkurentnosti i zapošljavanja na lokalnom nivou, vredan 25 miliona evra, biće usmeren na podršku najmanjim preduzećima poput porodičnih ili novoosnovanih preduzeća. Kroz program će biti ponuđene savetodavne usluge, grantovi i podrška za razvoj lokalne infrastrukture. Ovaj program treba da podstakne razvoj ideja i inicijativa u privatnom sektoru i otvaranje radnih mesta na lokalnom nivou.\nPOMOĆ SRBIJI U PROCESU EVROPSKIH INTEGRACIJA – 35,8 miliona evra\nProgram pod nazivom Instrument za podršku evropskim integracijama vredan 35,8 miliona evra biće namenjen pružanju podrške Srbiji u ključnim oblastima povezanim za pristupanjem EU. Prednosti ovog programa će osetiti preko 40 institucija korisnika i milioni građana u oblastima poput rodne ravnopravnosti, integracije Roma, podrške interno raseljenima, sektorima saobraćaja i životne okoline, unapređenja statističkog izveštavanja u Srbiji itd.\nPodrška interno raseljenim licima i društvena inkluzija na lokalnom nivou ostaje u centru pažnje sredstava EU. Cilj je pružanje besplatne pravne pomoći interno raseljenima u oko 2000 sudskih postupaka. Dobra praksa mobilnih timova za podršku integraciji Roma koji su 2013. uspostavljeni zahvaljujući pomoći EU će biti nastavljena a mobilni timovi će biti oformljeni u još 50 opština širom zemlje. Timove čine socijalni radnici i zdravstveni medijatori koji pružaju podršku za integraciju Roma u svim oblastima, uključujući obrazovanje za mlade i njihove porodice.\nSredstva EU će biti iskorišćena i za unapređenje efikasnosti elektroenergetskog sistema u Srbiji u skladu sa zahtevima EU u oblasti energetske politike. Ovo za građane znači veću stabilnost u snabdevanju električnom energijom, između ostalog i smanjenje broja prekida u snabdevanju električnom energijom.\nMere EU su uvek usmerene na dobrobit građana zbog čega će sredstva biti izdvojena za podršku usvajanju Strategije za upravljanje populacijom pasa lutalica.\nKada je u pitanju unapređenje bezbednosti u drumskom saobraćaju, biće sproveden projekat za povećanje obima razmene podataka između zdravstvenih ustanova, saobraćajne policije i Agencije za bezbednost saobraćaja u cilju unapređenja efikasnosti sistema i spasavanja života.\nDodatna pomoć će biti pružena Statističkom zavodu Republike Srbije kako bi ova institucija dostigla oko 90 odsto usklađenosti sa standardima Eurostata u oblastima poput nacionalnih računa, poslovne statistike i harmonizacije prikupljanja statističkih podataka u sektoru poljoprivrede.\nNa strateškom nivou, program će podržati nacionalne institucije da razviju do šest velikih infrastrukturnih projekata. Dobro pripremljeni projekti će moći da se finansiraju iz pretpristupnih sredstava EU kao i strukturnih fondova po sticanju punopravnog članstva u EU.\nPRAVDA – 5 miliona evra\nOmogućavanje fer i efikasne pravde građanima predstavlja okosnicu evropskih integracija, zbog čega će sredstva biti usmerena na pružanje podrške Kasacionom sudu kao i Visokom savetu sudstva u cilju efikasnijeg pružanja usluga.\nDRUGI SEKTORI – 5,6 miliona evra\nUnapređenje kvaliteta života ljudi sa invaliditetom jeste jedan od važnih ciljeva za čije ostvarivanje će u okviru ovog programa biti izdvojeno 3,5 miliona evra. U opštinama širom Srbije će biti izvedeni radovi na poboljšanju pristupa javnim objektima za lica sa invaliditetom poput sudova, škola, gradskih skupština itd. Do 90 objekata će biti adaptirano za potrebe ovih lica (ugradnja liftova, rampi…) čime će biti pružena značajna pomoć lokalnim zajednicama i građanima sa invaliditetom.\nEU je izdvojila još dva miliona evra za završetak rekonstrukcije Golubačke tvrđave zahvaljujući kojoj će turistička ponuda Tvrđave biti poboljšana i otvorena nova radna mesta za lokalno stanovništvo.\nOstali delovi finansijskog sporazuma IPA2016 će biti potpisani u toku ove godine:\nDirektna budžetska podrška koordiniranom i efikasnom upravljanju granicama u Srbiji (Integrisano upravljanje granicama) – 28 miliona evra\nDirektna budžetska podrška za reformu sektora obrazovanja u Srbiji – 27,4 miliona evra\nDeo finansijskog sporazuma čijom realizacijom će upravljati Republika Srbija – 15,9 miliona evra


Odličan razgovor Obame i Trampa u Beloj kući\nM. K. 10. novembra 2016. 21:00\nOdlazeći američki predsednik Barak Obama danas se sastao s Donaldom Trampom, a razgovor koji su vodili 90 minuta ocenio je kao odličan.\nSastanak u Ovalnoj sobi u Beloj kući je, kako je rekao Obama, obuhvatio niz tema iz oblasti spoljne i unutrašnje politike, javio je Rojters.\nObama je tokom susreta istakao da je važno da se „svi ujedinimo kako bismo se suočili sa izazovima“.\n„Stvarno smo razgovarali o mnogim situacijama, od kojih su neke divne, ali i o teškoćama“, rekao je Tramp novinarima. Dodao je da je Obama objasnio „neke sjajne stvari koje su postignute“, ali nije elaborirao, navodi Rojters.\nObama je ponudio da učini sve što može kako bi pomogao Trampu kada bude preuzeo dužnost 20. januara, a Tramp je Obamu nazvao „veoma dobrim čovekom“, te da se nada da će dobijati savete od njega, prenosi Rojters.\nSusret Obame i Trampa je protekao u opuštenoj i srdačnoj atmosferi, sasvim suprotno od one proteklih meseci, tokom žestoke i ogorčene predizborne kampanje, navodi Rojters.\nObama je u Beloj kući primio novoizabranog predsednika, kako bi se izvršio neometan prenos vlasti posle Trampove neverovatne pobede na izborima.\nPrva dama Mišel Obama u rezidenciji Bele kuće sastala se sa Trampovom suprugom Melanijom.\n„Pre osam godina, predsednik Buš i ja smo imali značajna neslaganja, ali tim predsednik Buša nije mogao biti profesionalniji u obezbeđivanju nesmetane tranzicije vlasti. Tako da sam naložio svom timu da sledi primer tima predsednika Buša“, izjavio je Obama.\nBela KućaDonald Tramp. Barak Obama\nMisterija: Nestao hrast koji su Tramp i Makron zasadili kod…\n„Melanija Tramp je zabavna, ali živi kao zatvorenik u…


Obraćaju nam se na srpskom i cene iskazuju u dinarima, a ne možemo da im se požalimo – Naši u svetu\nObraćaju nam se na srpskom i cene iskazuju u dinarima, a ne možemo da im se požalimo\nObjavljeno 09/12/19 u 10:00\n“Šer fondacija” je Povereniku za informacije od javnog značaja i zaštitu podataka o ličnosti podnela prijave protiv Fejsbuka i Gugla, prenosi RTS.\nDirektor fondacije Danilo Krivokapić ističe da je u avgustu počeo da se primenjuje novi Zakon o zaštiti podataka o ličnosti koji garantuje čitav niz prava građanima Srbije, ali i ovaveze za kompanije i državne organe koji obrađuju podatke.\n“Novina je da se ovaj zakon primenjuje ekstrateritorijalno, odnosno primenjuje se i ona one kompanije koje nemaju sedište u Srbiji, ali na neki način eksploatišu podatke građana. Da bi se zakon mogao primenjivati, kompanije moraju imati predstavnike u Srbiji kako bi im se građani, poverenik ili sudovi mogli obratiti”, ističe Krivokapić.\nObjašnjava da su pisali velikim kompanijama i obavestili ih o njihovim obavezama, te da su prijavom od Poverenika tražili da ispita da li su kompanije imenovale predstavnike, da li su prisutne u Srbiji i ako ne, da im izrekne kazne po zakonu.\n“Predstavništvo Gugla mrtvo slovo na papiru”\nPoverenik za informacije od javnog značaja i zaštitu podataka o ličnosti Milan Marinović kaže da su pokrenute istražne radnje.\n“Postoji kompanija koja je kao “Google d.o.o.” registrovana na teritoriji Srbije i ona se vodi u Agenciji za privredne registre. Naši inspektori su išli na tu adresu i pokušvali telefonskim i elektronskim putem da uspostave kontakt sa predstavnivima tog društva, ali sve upućuje da je to mrtvo slovo na papiru”, kaže Marinović.\nNaglašava da će morati da preduzme druge raspoložive korake.\n“Na osnovu prijava, izvršićemo inspekcijski nadzor. Da bismo utvrdili činjenice, mi ćemo se obratiti sedištu “Gugla” u Kaliforniji i upoznati ih sa obavezom da imaju predstavnika u Srbiji.\nIstiče da Gugl ima predstavnika za Evropu u Dablinu i predstavnika za Zapadni Balkan u Zagrebu, ali da to nije dovoljno.\n“Te države su članice Evropske unije. Kod njih se primenjuje Opšta uredba Evropske unije o zaštiti podataka. Mnoge kompanije nisu upoznate sa tim da se ova uredba kod nas ne primenjuje neposredno, iako je zakon u priličnoj meri tekstualno usaglašen sa njom. Dakle, moraju uskladiti svoje poslovanje sa srpskim zakonom”, objašnjava Marinović.\nNavodi da postoji mehanizam međunarodne saradnje organa koji su nadležni za zaštitu podataka.\n“Želim da verujem da su to velike i preozbiljne kompanije da bi bile neozbiljne na prostoru Srbije i da bi od same kazne, veća šteta bila po njihov ugled ako ne odrede prestavnika i ako se to obelodani”, kaže Milan Marinović.\nFacebookGuglLični podaciPoverenik za informacije od javnog značaja\nHakovano 533 miliona korisnika Fejsbuka iz 106 zemalja! Proverite da li ste među…


Bush počinje naoružavati Kosovo, a Rusija Srbiju? - Index.hr\nBush počinje naoružavati Kosovo, a Rusija Srbiju?\nVOJISLAV Koštunica osudio je odluku SAD-a za naoružavanje Kosova, a predsjednik Srpskog vijeće iz Kosovske Mitrovice, Nebojša Jović poziva UN i Rusiju da spriječe Busha.\n"Na Kosovu i Metohiji već ima previše oružja i umjesto što dodatno naoružavaju Albance, bilo bi prijeko potrebno da se Amerika vrati poštovanju međunarodnog prava i Povelje UN-a", kazao je srpski premijer Koštunica za Večernje novosti.\nKoštunica smatra da slanje oružja i uspostavljanje međunarodnog prava na Balkanu neće pridonijeti uspostavi mira i stabilnosti u regiji.\n"Kosovu nije potrebno oružje, već novi pregovori", kazao je.\nNebojša Jović, predsjednik Srpskog nacionalnog vijeća Kosovske Mitrovice smatra da se radi o "zlonamjernom i krajnje opasnom potezu zbog kojeg bi bure baruta koje već duže vrijeme tinja na Balkanu, moglo eksplodirati" te poziva Rusiju i UN da spriječe SAD.\n"Cijela situacija otvara vrata Srbiji, bilo samoj ili s Rusijom, da snabdije srpski narod na Kosovu oružjem", smatra Jović, a prenosi Pincom.


Koliko je opasna diskus hernija ukoliko se ne leči na vreme - Dijeta i zdravlje\nKoliko je opasna diskus hernija ukoliko se ne leči na vreme\nPrvi simptomi diskus hernije, bol u kičmenom delu, se vrlo često ignoriše smatrajući da će smanjenje fizičke aktivnosti, ili ležanje od par dana rezultirati poboljšanjem stanja. Kako se simptomi ove bolesti mogu pojaviti iznenada, podizanjem, ili nošenjem teških predmeta, nezgodinim trenutnim položajem tela prilikom treninga, ili tokom sportskih aktivnosti najčešća reakcija je – čekanje da bol nestane sam od sebe.\nOsobe koje znaju da imaju problem ove vrste, takođe, vrlo često koriste parcijalne terapije po nahođenju, ili savetu sredine, odlažući lečenje za kasnije, a kako najčešći razlog navodi se nedostatak vremena, priroda posla i slično.\nIgnorisanje bola odlaže problem\nIgnorisanje simptoma, ili pokušaji samoizlečenja mirovanjem, oblogama, kremama i gelovima za ublažavanje bola, samoinicijativni odlazak na masažu, ili kod kiropraktičara, bez prethodne posete lekaru i postavljanje dijagnoze, u kasnijem periodu može da prouzrokuje niz problema.\nBol u kičmenom delu jeste prvi simptom koji upozorava na bolest, i zavisno od dela kičme gde se nalazi izmešteni disk, shodno tipologiji bolesti, prate ga i problemi u drugim delovim tela:\nbol u butinama i donjem delu nogu, stopalima ako se diskus hernija nalazi u donjem delu leđa. U ovom slučaju javlja se i bol u gluteusu.\nbolovi u ramenom području i rukama, ako se diskus hernija razvila u vratnom delu kičme\nako se izmešteni disk nalazi na središnjem delu delu, bol, pored gornjeg dela leđa može zahvatiti grudni koš sve do stomačnog dela.\nBol u leđima nije jedini problem kod diskus hernije\nOno što je, uz ovaj pregled, bitno naglasiti jeste da svaki od ovih propratnih bolova može da prouzrokuje i oduzetost delova tela, pa tako, recimo diskus hernija u donjem delu kičme može prouzrokovati i oduzetost nogu, ili stopala. Svako ignorisanje ili odlaganje početka lečenja može rezultirati pogoršanjem neurološke osetljivosti udova, što, uz neugodnosti za obavljanje osnovnih životnih aktivnosti, dovodi i do daljih zdravstvenih problema u udovima. Nemogućnost kretanja koja je rezultat ovakvog stanja svakako da nije dobra za celokupno zdravstveno stanje.\nIgnorisanje bola u leđima kao prvog alarmantnog simptoma može dovesti i do komplikacija sa bešikom budući da diskus hernija u srednjem delu kičme, u vrlo kratkom periodu može dalje prouzrokovati bolove u urogenitalnom traktu. Bolovi prilikom mokrenja kao i nemogućnosti mokrenja i kada je bešika puna vrlo često su posledica diskus hernije. To dalje implicira i otežan rad bubrega, samim tim i pogoršavanje zdravstvenog stanja urogenitalnog trakta.\nDisfunkcija creva i bol u rektalnom delu su vrlo česta posledica problema sa diskus hernijom, a odlaganje lečenja može doprineti razvoju bolesti u pravcu u kome se, u prvoj fazi, nikako ne očekuje.\nNikako ne treba prenebegnuti činjenicu da svaki od pokušaja odlaganja početka lečenja doprinosi pogoršanju mišićne slabosti i to ne samo udova veznih za oboleli deo kičme, već i celokupne muskulature.\nPsihičke posledice diskus hernije\nBolovi izazvani izmeštanjem diska spadaju u kategoriju najjačih bolova. a emocionalna napetost izazvana čak i bolom slabijeg intetnziteta ostavlja posledice na psihičku stabilnost ličnosti.\nNe postoji osoba koja je psihički rezistentna na pojavu bilo kakvog bola, i imajući u vidu da diskus hernija sa sobom nosi dugotrajan i intenzivan bol nemoguće je ne pretpostaviti da je određen stepen psihičke nestabilnosti sasvim izvestna posledica. Razdražljivot, odsustvo tolerancije, osećaj teskobe, anksioznost samo su deo manifestacija ovakvih stanja.\nDodajući svemu ovom i stanje nezadovoljstva sobom budući da diskus hernija izaziva smanjene, ili izostanak radnih sposobnosti sigurno je da sveukupna klinička slika psihičkog stanja ličnosti rezultira u multiplikovanom sadržaju.\nOvakva stanja ne pogađaju samo ličnost obolelu od diskus hernije već i najbližu sredinu: srodnike i prijatelje.\nStrah od toga da će pacijent ostati nepokretan nakon eventualne operacije jedan je od činilaca koji odlaže početak lečenja. Izvesno je da razgovor sa specijalistima pomaže u odluci o početku lečenja, a ono što bi svaki pacijent trebalo da zna je da svaki lekar predlaže operaciju samo u slučaju da se sve ostale metode pokažu kao neefikasne.\nU većini slučajeva, diskus hernija se, kroz određeni vremenski period, sa velikim procentom uspeha leči kombinacijom metoda, pre nego operacijom. Ukoliko do operacije i dođe, teorijski je nemoguće da pacijent ostane nepokretan, pa i strah od odlaska lekaru pojavom prvim simptoma sa obrazloženjem od straha od paralize ostaje u kategoriji izgovora.\nŽivot u mukama\nLečenje diskus hernije je proces koji traje nekoliko meseci, pa čak i ako dođe do scenarija operativne intervencije. Nakon toga, uz korekciju načina života – odgovarajuće vežbe u trajanju od par minuta i fizičku aktivnost, kao i otklanjanje uzroka koji su doveli do pojave diskus hernije, životne i radne aktivnosti se mogu nastaviti u vrlo kvalitetnoj formi.\nMeđutim, svako zapuštanje stanja, odlaganje i ignorisanje, kao i pokušaji samoizlečenja alternativnim metodama znače prolongiranje stanja muke uz kratkotrajna poboljšanja uz niz zdravstvenih komplikacija koje biti posledica takvog načina života.\nKrajnji razultat mora biti odlazak lekaru, a do tada deo života može biti obeležen jedino bolovima kao i opštim pogoršanjem ukupnog zdravstvenog stanja.\nTags: diskus hernija\nhttps://www.dijetaizdravlje.com/wp-content/uploads/2022/06/bol-u-ledjima.jpg 721 1280 admin admin2022-06-09 10:15:592022-06-09 10:15:59Koliko je opasna diskus hernija ukoliko se ne leči na vreme\nNajbolje namirnice za rozaceu\nZašto uz antibiotik uvek ide i probiotik?


Poeni igrača: Fenerbahce - Darussafaka - Sportske novosti\nNaslovna Košarka Najave i prognoze Košarka Poeni igrača: Fenerbahce – Darussafaka\nPoeni igrača: Fenerbahce – Darussafaka\nMeč u okviru BSL, danas počinje u 13:15.\nNaš predlog je Joffrey Lauvergne 8.5 +. Ponudu smo našli u samo jednoj domaćoj kladionici. Lauvergne igra dosta dobro ove sezone, a pogotovo u BSL gde dobija odlične minute. U BSL postoji pravilo da mogu da igraju samo 5 stranaca zato izabrani uglavnom imaju više prostora u igri.\nOn deli minutažu sa Mellijem i pretpostavljamo da će jedan od njih igrati danas, ne obojica.\nFener bi trebalo da ide na pobedu ovde kao i uvek, a Dačka koja je pobedila Oly u Evroligi, sigurno im je poraslo samopouzdanje. Definitivno da je Obradović svestan te činjenice i da ne bi trebalo da dozvoli dva uzastopna poraza njegove ekipe u BSL.\nAko pretpostavimo da Vesely sigurno nastupa, za njim i Gudurić koji je u odličnoj formi, plus nema Sloukasa. Sledi Kalinić ili Datome gde će jedan od njih sigurno igrati, a najverovatnije da će obojica igrati. Ostaje mesto za samo još jednog igrača.\nU suštini Obradović je jako nepredvidiv po tom pitanju, ali jedno je sigurno, Vesely, Lauvergne i Melli su se samo jednom našli u postavi zajedno i to protiv Istanbul BB kada je Lauvergne išao u over. Ne verujemo da će pored Duverioglua Obradović stavljati još tri visoka igrača u sastav.\nLauvergne igra sjajno u BSL, na 8 utakmica išao je u over 6/8, a underi su mu bili na 7 poena oba tako da je uvek pretendent za over.\nIgrao je jednom protiv Dačke ove sezone gde je postigao 13 poena u Evroligi.\nPrethodni tekstMiomir Kecmanović u glavnom žrebu Brizbejna\nSledeći tekstIvana Jorović u glavnom žrebu Šenžena


Vesti online / Srpski informativni portal / "Pendarovski nek se bavi 'velikom Albanijom', a ne Srbijom"\n- Pendarovski se malo pita o budućnosti Severne Makedonije, ali hoće da se pita o Srbiji. Kako će Srbija rešiti svoj unutrašnji problem nije tema za predsednika Severne Makedonije, našeg južnog suseda. Ako je ideja razgraničenja "grozna i nedostojna 21. veka", onda bi mogao da povuče priznanje Kosova sa početka 21. veka, ili da osudi NATO agresiju na SRJ, sa samog kraja 20. veka, koja je dovela do etničkog čišćenja Srba sa Kosova i Metohije - izjavio je Vulin komentarišući izjavu makedonskog predsednika da je "ideja o korekciji granica Beograda i Prištine nezamisliva".\nVulin je istakao da Pendarovski Srbiji duguje poštovanje, ali svom narodu još više duguje da kaže šta misli o Tačijevoj i Raminoj ideji o ujedinjenju Albanaca u "veliku Albaniju".\n- Nije Pendarovskom valjda promaklo da se na mapi "velike Albanije" nalazi polovina Severne Makedonije? Ako nije video tu mapu, neka mu je pokaže predsednik Sobranja Džaferi, on je rado i pred kamerama pokazuje. Ako ćuti o "velikoj Albaniji" slobodno neka ćuti i o Srbiji - istakao je Vulin.\nPredsednik Severne Makedonije Stevo Pendarovski rekao je u petak da je ideja o razmeni teritorija i korekciji granica između Beograda i Prištine "nezamisliva" i da što pre treba prestati sa licitiranjem na tu temu.\n- To može biti posao za eksperte, za novinare, ali ne i za odgovorne političare, jer je neodgovorno da se razgovara o jednoj ideji koja je u šustini grozna, odnosno o razmeni stanovništva i teritorija u 21. veku - rekao je Pendarovski.


Ministarstvo spoljnih poslova - Blic Online\nMinistar Čavušoglu sutra u poseti Srbiji: Prvog septembra otvara konzulat u Novom Pazaru\nMinistar spoljnih poslova Turske Mevlut Čavušoglu boraviće u naredna dva dana u poseti Srbiji, tokom koje će se sastati sa državnim vrhom naše zemlje, a 1. septembra otvoriće i Generalni konzulat Turske u Novom Pazaru.\nEvropska komisija zabrinuta zbog stanja VLADAVINE PRAVA u Sloveniji\nPutin pohvalio rad ministarstva spoljnih poslova: "Ruske diplomate doprinose obezbeđivanju MEĐUNARODNOG MIRA"\nMinistarstvo spoljnih poslova Rusije značajno doprinosi obezbeđivanju međunarodnog mira i rešavanju gorućih regionalnih i globalnih pitanja, poručio je ruski predsednik Vladimir Putin u poruci povodom Dana diplomata.\nSRBIJA DOBIJA 50 NOVIH AMBASADORA Sprema se veliko diplomatsko osvežavanje, evo koje su zemlje "SLOBODNE"\nDiplomatsko-konzularna mreža Srbije bi narednih meseci trebalo bitno da se osveži, jer su mandati čelnih ljudi u oko 50 predstavništava ili istekli ili će uskoro da isteknu.\nLinta pozvao MSP Srbije da protestuje zbog napada u Vukovaru\nPredsednik skupštinskog Odbora za dijasporu i Srbe u regionu Miodrag Linta danas je pozvao Mnistarstvo spoljnih poslova Srbije da uputi najoštriji protest zvaničnom Zagrebu zbog učestalih fizičkih napada na Srbe u Vukovaru i širom Hrvatske i zatraži da se u najkraćem roku nađu i kazne nalogodavci i počinioci.\nSrbija poziva srpske medicinare u dijaspori da se privremeno vrate u domovinu i pomognu u borbi protiv korona virusa\nProgram “Tačka povratka”, u saradnji sa Ministarstvom spoljnih poslova Vlade Republike Srbije i diplomatsko-konzularnim predstavništvima Srbije i uz podršku Programa UN za razvoj (UNDP), poziva slobodne medicinske radnike i radnice u inostranstvu da se prijave ukoliko su spremni da se, ukoliko bude potrebno, privremeno vrate u zemlju i svojim znanjem, iskustvom i veštinama pomognu u borbi sa epidemijom koronavirusa u Srbiji.\nMinistarstvo spoljnih poslova: Odustajte od putovanja, VRAĆAJTE SE u Austriju dok možete\nMinistarstvo spoljnih poslova Austrije izdalo je večeras opšte upozorenje za putovanja u inostranstvo.\nBugarska je danas saopštila da će nastaviti da štiti prava bugarske zajednice u inostranstvu, pa tako i u Srbiji, javila je bugarska agencija BTA.


mjesečni horoskop za Kolovoz Archives - Mesečni Horoskop za JANUAR 2022. godišnji horoskop za 2022. godinu\nHome » mjesečni horoskop za Kolovoz\n20. avgusta 2020. // 0 komentara\nMesečni horoskop za septembar 2020. za sve Lavove! POSAO Poslovne prognoze za septembar 2020. Dragi Lavovi, Merkur će u prvoj dekadi septembra praviti povoljne aspekte sa Plutonom, Saturnom i Venerom. Bićete dobro ...[Pročitajte ceo članak]\nMesečni horoskop za septembar 2020. za sve Jarčeve! POSAO Poslovne prognoze za septembar 2020. Dragi Strelčevi, Merkur na početku septembra pravi trigon sa Plutonom i donosi vam mogućnost za napredak u karijeri i ...[Pročitajte ceo članak]\n14. jula 2020. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. Naši astrolozi su pripremili detaljne analize dešavanja tokom avgusta, pa … izaberite vaš horoskopski znak, i ...[Pročitajte ceo članak]\nMesečni horoskop za avgust 2020. za sve Ovnove POSAO Poslovne prognoze za avgust 2020. Dragi Ovnovi, Početak avgusta biće prilično stresan za vas na poslovnom polju. Merkur će praviti opoziciju sa Plutonom i ...[Pročitajte ceo članak]\nMesečni horoskop za avgust 2020. za sve Bikove POSAO Poslovne prognoze za avgust 2020. Dragi Bikovi, Prva dekada avgusta donosi vam niz teškoća oko dobijanja potrebne podrške od raznih institucija. Nailazićete i na ...[Pročitajte ceo članak]\nMesečni horoskop za avgust 2020. za sve Blizance POSAO Poslovne prognoze za avgust 2020. Dragi Blizanci, Preporučuje vam se da izbegavate da se zadužujete tokom avgusta, naročito u prvoj dekadi meseca. Platni promet ...[Pročitajte ceo članak]\nMesečni horoskop za avgust 2020. za sve Rakove POSAO Poslovne prognoze za avgust 2020. Dragi Rakovi, Nailazićete na niz teškoća u odnosima sa poslovnim partnerima, klijentima i u odnosima sa javnošću u prvoj dekadi ...[Pročitajte ceo članak]\nMesečni horoskop za avgust 2020. za sve Lavove! POSAO Poslovne prognoze za avgust 2020. Dragi Lavovi, Merkur će u prvoj dekadi avgusta praviti opoziciju sa Plutonom i Saturnom, što vas upozorava da budete pažljivi u ...[Pročitajte ceo članak]\nMesečni horoskop za avgust 2020. za sve Device! POSAO Poslovne prognoze za avgust 2020. Drage Device, Merkur će na početku avgusta praviti opoziciju sa Plutonom i Saturnom, a to bi moglo da dovede do prekida važne ...[Pročitajte ceo članak]\nMesečni horoskop za avgust 2020. za sve Vage! POSAO Poslovne prognoze za avgust 2020. Drage Vage, Merkur će na početku avgusta praviti opoziciju sa Plutonom i Saturnom, što će dovesti do zastoja i odlaganja ...[Pročitajte ceo članak]\nMesečni horoskop za avgust 2020. za sve Škorpije! POSAO Poslovne prognoze za avgust 2020. Dragi Škorpioni, Merkur će na početku avgusta praviti opoziciju sa Plutonom i Saturnom, što će vam doneti teškoće u ...[Pročitajte ceo članak]\nMesečni horoskop za avgust 2020. za sve Strelčeve! POSAO Poslovne prognoze za avgust 2020. Dragi Strelčevi, Merkur na početku avgusta pravi opoziciju sa Plutonom i Saturnom. Bićete suočeni sa teškoćama na polju ...[Pročitajte ceo članak]\nMesečni horoskop za avgust 2020. za sve Jarčeve! POSAO Poslovne prognoze za avgust 2020. Dragi Jarčevi, Merkur će na početku avgusta praviti opoziciju sa Plutonom i Saturnom i prouzrokovaće mnogo nesporazuma i ...[Pročitajte ceo članak]


Ostali sportovi - Streljaštvo: Đorđe Jovčević i ekipa pištoljaša četvrti na Kupu Srbije po A programu\nNapisano u kategoriji Ostali sportovi, 25 oktobra, 2017\nPrethodnog vikenda je u Novom Sadu, održano prvo kolo Kupa Srbije iz vazdušnog sportskog oružja, po A programu, na kojem je nastupilo sedam takmičara iz SD “Pančevo 1813”.\nĐorđe Jovčević je sa 543 kruga osvojio četvrto mesto u gađanju iz vazdušnog pištolja u juniorskoj konkurenciji, a medalju je izgubio za samo jedan krug, mada je osvojio važnih sedam bodova za finalni meč. On je znatno pomogao seniorskoj ekipi SD “Pančevo 1813” da osvoji četvrto mesto i pet bodova, kao i Jovan Pavlica i Siniša Veljković (umesto Aleksandra Zubovića).\nGabriel Dautović je sa 614,4 kruga osvojio šesto mesto u veoma jakoj konkurenciji seniora, i osvojio pet bodova za finalni meč, i predvodio seniorsku ekipu puškom, sa kojom je osvojio takođe šesto mesto i važnih tri boda. Tome su doprineli Dalibor Pavlović i Aleksandar Pavlović, koji je još junior, ali se našao u ekipi umesto Dejana Pešića.\nMarija Aleksić je petnaesta juniorka sa 403,8 krugova, ali je šteta što je borbu za bodove izgubila u poslednjoj seriji gađanja. Ona će za to imati prilike na drugom kolu Kupa Srbije koje će biti održano 18.novembra u Smederevu. Prethodnog vikenda Marija će nastupiti i na međunarodnom turniru “Olimpijske nade” u Njitri, u sastavu ekipe kadetkinja i mlađih juniorki Vojvodine.


Početak/Ekonomija/Pri kraju eksproprijacija zemljišta na trasi železničke obilaznice\nČlan radne grupe Ministarstva gradjevinarstva, saobraćaja i infrastrukture Ljubivoje Slavković rekao je da se na trasi železničke obilaznice oko Niša privodi kraju eksproprijacija zemljišta, dok bi eksproprijacija objekata trebalo da počne za mesec i po do dva.\n„Eksproprijacija zemljišta i objekata na trasi železničke obilaznice oko Niša trebalo bi da bude kompletno završena do marta naredne godine i tada Železnice Srbije treba da daju zadatak projektantu da izradi projekat obilaznice“, rekao je on.\nSlavković je podsetio da je eksporprijacijom obuhvaćeno pedesetak objekata i 1.743 parcela na zemljištu od 100 hektara, koje je 65 odsto u državnom, a 35 odsto u privatnom vlasništvu.\n„Postupak eksproprijacije trebalo bi da bude završen za još svega dvadesetak parcela. Vlasnicima zemljišta već je isplaćeno nekoliko stotina miliona dinara, odnosno trećina od ukupno 14 miliona evra koliko je predvidjeno za tu namenu“, dodao je Slavković.\nPrema njegovim rečima, od pedesetak objekata na trasi nove obilaznice, petnaestak su domaćinstva, tri su firme, dvadesetak su pomoćni objekti i sedam objekata su vikendice.\n„Najveći problem je eksproprijacija 11 stanova u zgradi na ulazu u Niš koju je izgradila Mašinska industrija. Neke od porodica koje stanuju u tim stanovima nisu vlasnici stanova i grad će morati da izmiri obaveze prema MIN Holdingu, da bi im omogućili da zaključe ugovore o otkupu stanova. Time stvaramo uslove da udju u proces eksproprijacije“, rekao je Slavković.\nOn je dodao da će vlasnici čije će kuće i stanovi biti srušeni dobiti novac da sami reše svoje stambeno pitanje i u toku je izrada plana raseljavanja ljudi.\n„Veštačenje je vrlo korektno uradjeno i za stanove na toj lokaciji biće isplaćeno više od 600 evra po kvadratu. Za eksproprijaciju objekata predvidjeno je ukupno dva i po miliona evra“, rekao je Slavković.\nKako je istakao, sve obaveze oko eksprorpijacije koje je gradska vlast preuzela uradjene su na vreme i korektno, a sada su na potezu Železnica Srbije i Ministarstvo gradjevinarstva da odrede kada će biti početak radova.\nSlavković je podsetio da je izgradnja 22 kilometra duge železničke obilaznice oko Niša deo jedinstvenog projekta rekonstrukcije i modernizacije pruge Niš-Dimitrovgrad.\nŽeleznice Srbije nedavno su saopštile da će do 2023. godine biti završena modernizacija i elektrifikacija pruge Niš – Dimitrovgrad i da će do tada gotova i železnička obilaznica oko Niša, čime će biti stvoreni uslovi da se pruga nakon više decenija čekanja izmesti iz centra grada.\nPrema ranijim najavama predstavnika grada, radovi na obilaznici oko Niša trajeće dve godine a koštaće oko 90 miliona evra.\neksproprijacija izmeštanje železničke pruge Ljubivoje Slavković obilaznica Železnica Srbie\nObjavljeno uputstvo za dobijanje gradske karte\nSLIKA KOJA JE POGODILA NIŠLIJE: I posle stravične nesreće podignuta rampa dok voz prolazi\nJOVANOVIĆ: Preletači su vaših ruku delo


Fondacija Novak Đoković pomogla rekonstrukciju vrtića u Aleksandrovcu – Kruševac PRESS\nAutor M. Lazarević\t Objavljeno 16.10.2018. 0\nU Aleksandrovcu će u sredu u 12 sati biti otvoren vrtić koji je renoviran sredstvima Fondacije Novak Đoković.\nFondacija Novak Đoković uložila je više od 7.2 miliona dinara uadaptaciju i opremanje vrtića u okviru Predškolske ustanove „Naša radost“ u Aleksandrovcu, koji pohađa 433mališana. Projekat je realizovan u saradnji sa Opštinom Aleksandrovac.\nNa zvaničnom otvaranju rekonstruisanog vrtića, jedinog u ovom gradu, prisutnima će se obratiti gradonačelnik Aleksandrovca Jugoslav Stajkovac, Anđelka Janić, projektna menadžerka u Fondaciji Novak Đoković i Daliborka Simić, direktorka Predškolske ustanove “Naša radost”.\nAleksandrovacFondacija Novak Đokovićrekonstrukcijavrtić


Novak i Tijana najbolji sportisti Srbije! - Sputnjik Srbija\n05:37 29 Oktobar 2020\n21:56 28.12.2019 (osveženo 22:05 28.12.2019) Preuzmite kraći link\nĐoković i Boškovićeva odbranili su titule osvojene prošle godine.\nSrpski teniser je u godini na izmaku osvojio dva gren slema — Australijan open i Vimbldon, i osmi put u karijeri dobio ovo priznanje, dok je Boškovićeva, višestruka najbolja odbojkašica Evrope, predvodila Srbiju do odbrane evropske titule u Turskoj i drugi put dobila nagradu, prenosi Tanjug.\nNa večerašnjoj svečanosti u Domu Narodne skupštine Srbije evropski šampioni odbojkaši su proglašeni za najbolji muški tim, dok su odbojkašice četvrti put uzastopno, a ukupno 10. put najbolje u ženskoj konkurenciji.\nNa večerašnjoj svečanosti u Domu Narodne skupštine Srbije evropski šampioni odbojkaši su proglašeni za najbolji muški tim, dok su odbojkašice četvrti put uzastopno, a ukupno 10. put, najbolje u ženskoj konkurenciji\nSelektor odbojkaša Slobodan Kovač dobio je nagradu za najboljeg trenera, a najbolji mladi sportista je karatistkinja Ivana Perović, juniorska šampionka sveta.\nDobitnik trofeja Olimpijsko srce „General Đukić“ je predsednik Evropske odbojkaške konfederacije (CEV) Aleksandar Boričić.\nNa svečanosti su uz brojne zvanice i bivše sportiste prisustvovali i ministar omladine i sporta Vanja Udovičić i ministar odbrane Aleksandar Vulin.\nTijana Bošković, Olimpijski komitet Srbije, Novak Đoković


Nezapamćena politička podrška predsedniku Vučiću - Radio televizija Pančevo\n23. aprila 2020. 0445\nGrađani Srbije najviše veruju predsedniku Aleksandru Vučiću, nesrazmerno više nego bilo kojem drugom političaru, a podrška koju mu ukazuju izrazito je skočila u odnosu na period pre uvođenja vanrednog stanja, pokazuju rezultati najnovijeg istraživanja agencije “Ipsos stratedžik marketing”.\n– Kada ispitujete po političarima, tu postoji ogromno poverenje u ono što izgovara predsednik Vučić – kaže za RTS direktor te agencije za ispitivanje javnog mnjenja Srđan Bogosavljević.\nGeneralno, indikator “u koga imate najviše poverenja” za Vučića je bio najveći od kada “Ipsos” meri stavove građana, od 97. godine, za bilo koga, a u poslednjih već šest godina je, ističe Bogosavljević, na najvišem nivou.\n– Međutim, on je i u tom indikatoru napredovao i tu 46 odsto kaže: “samo njemu i nikom drugom” – istakao je direktor “Ipsos stratedžik marketinga”.\n– Takođe, pozitivna ocena Vučićevog ponašanja je dramatično porasla, na čak 61 odsto, dok je pre epidemije i vanrednog stanja bila na 44 odsto – dodao je Bogosavljević.\n– Vidimo i po svetskim liderima, takođe, da ljudi koji preuzimaju najviše odgovrnosti, jer komanduju u vanrednim sitaucijama, kod svih je to poraslo i to nekom za 10, a nekom za 20 odsto, ali kod njega (Vučića) je ovo izraziti rast – kaže Bogosavljević, i ukazuje da je, na primer, bilo samo 21 odsto negativnih, što je manje nego pre uvođenja vanrednog stanja.\nJoš 162 novozaraženih u našoj zemlji, Kovid-19 odneo još 5 života\nVučić Irineju: Nikad niste bili potrebniji srpskom narodu\nJasmina Petkovic 15. novembra 2020. 15. novembra 2020.


Digitalne marketing komunikacije u vreme pandemije korona virusom\nHome/Blog/Digitalne marketing komunikacije u vreme pandemije korona virusom\nDigitalni marketing predstavlja promociju proizvoda i usluga pomoću savremenih informacionih tehnologija i online strategije. Značaj digitalnog marketinga i uticaj digitalnih medija, kao segmenata integrisanih marketinških komunikacija, najvidljiviji je danas, kada postoji globalna pretnja u obliku svetske pandemije virusom COVID-19, koja utiče na dva egzistencijalna pitanja ljudske populacije: zdravlje ljudi i ekonomsku sigurnost.\nU vreme vanrednih okolnosti izazvanih korona virusom, a kao posledica preporučenih mera za distanciranjem i smanjanjem fizičkih kontakata, povećano je korišćenje digitalnih komunikacija od strane pojedinaca. Pokazatelji ovog trenda su: izuzetno povećanje poseta informativnih internet portala; eksponencijalni (ubrzan) rast komunikacija na društvenim mrežama i ekstreman porast tražnje za striming platformama (za video-konferencije, online edukaciju i sl.).\nParalelno sa ovim, prisutan je i trend smanjenog ulaganja u oglašavanje globalnih kompanija, pre svega na tradicionalnim medijima. Imajući u vidu reakcije globalne advertising industrije na krizne periode u poslednjih nekoliko decenija, ovaj trend je sasvim očekivan zbog plahovitog karaktera industrije oglašavanja, koga karakteriše visok stepen konzervativnosti i redukcija marketing budžeta u kriznom periodu.\nS obzirom na novu poslovnu realnost, potrebno je da kompanije artikulišu način za modifikovanje kako svog poslovnog portfolija, tako i komunikacije sa ciljnim auditorijumom, jer ovo je pravo vreme da brendovi i kompanije demonstriraju solidarnost sa svojim potrošačima i društvenu odgovornost prema okruženju u kome posluju. Primeri pozitivne i odgovorne poslovne prakse globalnih, ali i srpskih kompanija, u kontekstu aktuelnog trenutka već su vidljivi, a za njih, pre svega, saznajemo upravo putem najbržih i najresponzivnijih komunikacionih digitalnih kanala – društvenih mreža. Počev od solidarnosti sa merom socijalnog distanciranja (koje se vide kroz domišljate dizajnerske ideje koje su razdvojile i distancirale logotip svojih kompanija); promotivnih haštagova koje kompanije promovišu na svojim veb sajtovima i profilima na društvenim mrežama; preko konkretne pomoći koje kompanije daju zdravstvenim i drugim institucijama kojima je pomoć neophodna (nabavka zdravstvene opreme – maski, rukavica, skafandera, respiratora i sl.).\nU uslovima recesije mnoge kompanije će nestati, neke nove će nastati, a sve nas čeka preispitivanje sistema ličnih i poslovnih vrednosti. Shodno tome, buduća tržišna vrednost kompanija i njenih brendova u značajnoj meri će biti određena kreativnim i inovativnim kapacitetima za redefinisanje poslovnog portfolija u smeru povećanja kvaliteta isporučene vrednosti, ali i promene načina komunikacije sa ciljnim javnostima, u smislu bržeg i odgovornijeg načina kojim se komunicira i upravlja odnosima sa potrošačima. U tom kontekstu uloga digitalnog marketinga (kao fleksibilnog, višekanalnog, merljivog i efikasnog načina targetiranja ciljnog auditorijuma) postaje ključna prilikom formulisanja strategije marketinga. Kompatibilnost sa tradicionalnim, masovnim medijima komunikacije, uz značajan doprinos združenom dejstvu promocije, čine direktan marketing nezaobilaznim elementom integrisanih marketing komunikacija uspešnih kompanija.


"Takovski ustanak", Vincenc Kacler, Foto Privatna arhiva\nNa izložbi, koja je otvorena u Narodnom muzeju, izloženi su portreti vladara iz dinastije Obrenović, kao i prikazi istorijskih događaja koji su gradili legitimitet i kult dinastije tokom vladavine kneza Miloša, kneza Mihaila i kneza Milana.\nPored srpskih autora Anastasa Jovanovića, Stevana Todorovića i Đorđa Krstića, na izložbi su zastupljena i dela stranih umetnika među kojima su Karol Pop de Satmari i Vincenc Kacler, koji su svojim stvaralaštvom bili vezani za srpsku kulturnu sredinu 19. veka, ostavljajući umetnička svedočanstva o dinastiji Obrenović.\n- Kao jedan od oslonaca reprezentacije političke moći, predstave o vladarima kreirane putem umetnosti nastajale su u periodima dinastičkih uspona, ali i kriza - piše autorka izložbe.\n- Grafičko stvaralaštvo predstavlja važan segment srpske vizuelne kulture 19. veka i ovom izložbom je stavljen fokus na njegov dokumentarni i svedočanstveni potencijal.\nGrafička ostvarenja su postojala u formi samostalnog lista, ili su reprodukovana u knjigama, oglašavana u štampi, pronalazeći svoje mesto u privatnoj i javnoj sferi. Crtež je na drugoj strani u srpskoj umetnosti 19. veka uglavnom bio lišen šire recepcije.\nSagledavajući ga pre svega kao svedočanstvo, prepoznajemo njegovu ulogu u procesu rekonstruisanja i pamćenja određenih događaja, važnih za dinastiju Obrenović.\nTokom vladavine kneza Miloša, kneza Mihaila i kneza Milana Obrenovića zbili su se mnogi važni događaji koji su obeležili našu istoriju.\n- Imajući na umu višestruku ulogu i prirodu grafike i crteža, u prilici smo da posredstvom odabranih radova vidimo u kolikoj meri su neki od ključnih istorijskih trenutaka determinisali način memorisanja dinastije i uticali na to kako spomenute vladare i danas pamtimo - zaključuje Cukić.\nIZLOŽBA "NIGDE ODREĐENO": Radovi Konstantina Patelisa Milićevića u Domu omladine Beograda\n19. 01. 2022. u 13:43\nIZLOŽBA "SVETOVI VAN SISTEMA": U UK "Parobrod" radovi jedanaest umetnika savremene srpske scene\ncrteži Dinastija Obrenović grafike Narodni muzej izložba Kako pamtimo vladare srpski autori\n20:48 DRAMA U KNEZA MILOŠA: Putnica polila vozača autobusa vodom, on naglo zakočio, povređene četiri osobe


+5 # Olivera 2017-12-16 16:01\nVelike reci Sultane, ali nazalost vec ostvarene. Jer najveca je ironija upravo u tome sto su Meka i Medina na teritoriji drzave koja je americko jevrejski satelit. Drzave koja je ustanju da cini genocidne radnje nad Jemenom, okomi se na druge muslimanske zemlje iz cisto americkih razloga (Katar. Iran, Sirija....). I takvoj drzavi se daje na koriscenje nesto sto je znacajno celom umetu / 1,5 milijardi muslimana. A da je pravde, Meka bi trebala bila eksteritorijalna, jer je ona pre svega muslimansko sveto mesto, a ne prcija Sauda.\n+3 # Fico 2017-12-16 18:31\nPodpuno tacno!!!!!Najveci muslimanski neprijatelji su upravo oni koji imaju u svojim rukama najvece islamske svetinje.Oni su dali povoda i alibi amerima da krenu u pohod protiv muslimana a i aktivno ucestvuju u unistenju.Zato Meka i Medina moraju imati samostalnost i pripadnost svim muslimanima.


RTV\t29.06.2019 12:40\nFrancuska trenutno beleži najviše temperature sa jučerašnjih 45,8 stepeni, usred evropskog toplotnog talasa, dok živa u termometru i dalje raste, povećavajući opasnost od smrtnih slučajeva, a stručnjaci objašnjavaju šta se krije iza najnovijih talasa vrućina.\nStručnjaci objašnjavaju da toplotni talas širom severne Evrope nastaje kada visok atmosferski pritisak privuče vreo vazduh iz severne Afrike, Portugalije i Španije, podižući temperaturu i povećavajući vlažnost vazduha. Ovoga puta, izuzetno vreo vazduh stiže iz Sahare, piše BBC.\nDa je najosetljivijim kategorijama ljudi najteže kada se noćna temperatura ne spušta ispod 25 stepeni Celzijusa, objašnjava britanski klimatolog Grejem Medž.\nOn navodi i da se u zemljama sa toplijom klimom, kao što su Australija i zemlje u severnoj Africi i na Bliskom istoku, gde letnje temperature često dostižu i 50 stepeni, još uvek mogu da se izbore sa ekstremnim vremenskim uslovima.\nAko telesna temperatura poraste iznad 40 stepeni moguć je toplotni udar, koji zahteva hitnu pomoć lekara, upozorava BBC.


EK pozdravila tursko ogranicavanje letova ka Minsku – Krstarica\nEK pozdravila tursko ogranicavanje letova ka Minsku\nTanjug 12. novembra 2021. 15:01\nBEJRUT – Potpredsednik Evropske komisije Margaritis Šinas pozdravio je danas potez turskih vazduhoplovnih vlasti da ograniče vazdušni saobraćaj ka Belorusiji za određene nacionalnosti, u sklopu napora da se obuzda migrantska kriza na istočnim granicama EU.\nŠinas, koji je u poseti Bejrutu kao drugoj stanici na svojoj turneji po zemljama kod kojih lobira da zaustave priliv migranata u Belorusiju, rekao da bi letovi iz Turske u Belorusiju trebalo da budu smanjeni na nulu sa 17 nakon ove odluke, prenosi agencija Rojters.\nEU je ranije saopštila da je kompanija „Turkiš erlajns“ koja, između ostalog, leti za Minsk, pristala da obustavi prodaju karata u jednom pravcu za migrante sa Bliskog istoka koji žele da stignu u Evropu preko Belorusije.\nŠinas je rekao da će nakon Bejruta otputovati u Bagdad, a možda i u Ankaru na dodatne razgovore. NJegova prva stanica su bili Ujedinjeni Arapski Emirati, gde mu je rečeno da su Emirati čvrsto na strani Evropske unije.\n„Sve u svemu, vidimo napredak na svim frontovima. Ovo je trenutak kada EU računa na naše prijatelje i veoma smo srećni što vidimo da ih imamo mnogo“, izjavio je Šinas u Bejrutu.\nTurska je danas zabranila državljanima Sirije, Jemena i Iraka letove za Minsk, potencijalno zatvorivši jednu od ruta koju koriste migranti, a za koje EU tvrdi da ih Belorusija dovozi avionima kako bi namerno stvorila humanitarnu krizu na evropskim granicama.\nHiljade migranata, uglavnom sa Bliskog istoka, sklanjaju se po šumama u hladnim uslovima, na granicama između Belorusije i država EU, Poljske i Litvanije, koje odbijaju da ih puste da pređu.\nNeki su već umrli, a postoji bojazan za bezbednost ostalih usled pogoršanja zimskih vremenskih uslova.


Firmama rok za bilanse nedelju dana\nPreduzeća i preduzetnici u Srbiji zaključno sa 29. februarom su u obavezi da dostave finansijski izveštaj za prošlu godinu Narodnoj banci Srbije. Procenjuje se da će to učiniti oko 150.000 obveznika firmi, a prvi put ovu obavezu imaće i investicioni fondovi.\nDo sada je finansijski izveštaj o poslovanju dostavilo svega 6.000 firmi, a praksa je da se to čini bukvalno poslednjih dana februara. Prvi put NBS neće overavati jedan od primeraka finansijskog izveštaja koji obveznici dostavljaju, već će izdavati potvrdu o njegovoj ispravnosti koja će sadržati sve elemente izveštaja.\n- Pravna lica, kao i preduzetnici koji vode dvojno knjigovodstvo, dužni su da do 29. ovog meseca NBS poštom dostave finansijski izveštaj za prošlu godinu. Sa obradom finansijskih izveštaja NBS počinje u ponedeljak, 25. februara, a obrada se završava 30. juna - kaže Ružica Stamenković, direktor Centra za bonitet NBS.\nPo njenim rečima, to znači da se poslednjeg dana juna zatvora baza finansijskih izveštaja za 2007. godinu. U bazu podataka neće biti uneti izveštaji svih onih koji su dostavili neispravan izveštaj, odnosno nisu ga revidirali po zahtevu NBS ili onih koji su čekali da tu obavezu izvrše posle 30. juna.\nInače, protiv onih obveznika koji ne dostave finansijske izveštaje ili preduzeće nisu pravilno razvrstali po veličini, centralna banka će podneti prijave protiv pravnih i odgovornih osoba.\nU SRBIJI 50 FIRMI MOŽE DA PROIZVODI ORUŽJE Evo pod kojim uslovima


07.10.2020. 16:47h 07.10.2020. 16:48h\nBEOGRAD - Na predlog Kriznog štaba od sutra će radno vreme ugostiteljskih, trgovinskih i zanatskih objekata biti ograničeno do 23 sata, kaže epidemiolog Darija Kisić Tepavčević.\nOna je navela da su, bez obzira na povoljniju epidemiološku situaciju prethodnih nedelja, sve mere koje su donete bile na snazi.\n"Ono što se sa sigurnošću može reći je da učestalost obolevanja zavisi od primene opštih preventivnih mera", navela je ona na konferenciji za novinare.\nKako kaže iskustvo sa virusom korona je pokazalo da je nošenje maski na pravilan način, da pokrivaju nos i usta, spašava živote.\n"Stav Svetske zdravstvene organizacije nije bio jedinstven po tom pitanju, međutim danas pokazalo da je ta mera efikasna i da neće imati alternativu ni onog momenta kada bude u upotrebi vakcina protiv virusa korona", navela je ona.\nPodseća da je osnovna mera obavezuno nošenje zaštitnih maski u zatvorenom prostoru, javnom prevozu, dok se na otvorenom preporučuje u situacijama kada ne može da se obezbedi fizički razmak od metar i po - kada se čekana ulazak u prodavnicu, banku, poštu.\n"Zabranjeno je okupljanje više od 30 lica na događaja osim na kulturnim dešavanjima kada je organizator ustanova kulture. Na tim događajima je moguće da bude do 500 ljudi uz primenu svih mera", navela je ona.\nKisić: Apoteke i pojedine pumpe mogu da rade i posle 23h\nNa apoteke i određene pumpe ne odnosi se mera o radnom vremenu do 23 sata, pojasnila je danas zamenica direktora Instituta "Batut" dr Darija Kisić Tepavčević. Na predlog Kriznog štaba od sutra će radno vreme ugostiteljskih, trgovinskih i zanatskih objekata biti ograničeno do 23 sata.\nMERE DAJU REZULTATE: Srbija posle Grenlanda i Vatikana najbolja u Evropi\n"Objekti koji su izuzeci su apoteke i određene pumpe, jer je neophodno održati kontinuiran rad za normalno funkcionisanje", rekla je Kisić Tepavčević.\nNa pojedine kritike zbog ograničavanja radnog vremena do 23 sata i pitanja "da li to znači da ne možemo da se zarazimo do 23h", Kisić odgovara da svako može uvek da se zarazi, ako sebe dovede u rizično ponašanje, ali da se pokazalo da posle 23 sata u svim objektima dolazi do većeg okupljanja i gužvi, pa je veća verovatnoća inficiranja. Kisić je istakla da će se efekti danas donetih mera videti za 10 do 14 dana.\nKRIZNI ŠTAB Vesić: Beograd najveće žarište, insistiraćemo da se u zatvorenom prostoru nose maske


Murić: Ispravljen propust u pasošima – Radio Televizija Novi Pazar\nMurić: Ispravljen propust u pasošima\nJanuary 5, 2018 January 5, 2018 Armin Saljic 730 Views\nMinistarstvo Republike Srbije uvažilo je sugestije Stranke za Sandžak i odredilo da od sada u putnim ispravama u rubrici za državljanstvo stoji odrednica “državljanstvo Republike Srbije“, a ne „srpsko državljanstvo“, kako je to bio slučaj do sada. Predsjednik Stranke za Sandžak, Fevzija Murić, istakao je da već sada postoje primjeri pasoša u kojima ovaj propust ispravljen.\nInicijatvu da se odrednica “srpsko državljanstvo“ u pasošu promijeni, Stranka za Sandžak, pokrenula je još 2016., ističući da se u pasošima vrši diskriminacija građana nesrpske nacionalnosti i da je prekršen Zakon o državljanstvu. Predsjednik Stranke za Sandžak, Fezija Murić, na konferenciji za novinare kaže da je Misnistartvo unutrašnjih poslova u početku odgovaralo dopisima uz objašnjenje da nije bilo propusta, da bi nakon obrćanja Zaštitniku građana, incijativa ove stranke ipak bila usvojena.\n“ Ministarstvo unutrašnjih poslova je uvidjelo svoj propust, svoju grešku, i preduzelo je mjere da se ovaj propust ispravi. Mi smo obaviještani da je već od 2. oktobra 2017. prilikom izdavanja putnih isprava, u jednom od pasoša upisano “državljanstvo Republike Srbije”, a ne “srpsko”, rekao je Murić.\nPredsjednik SZS je kao primjer na konferenciji pokazao i kopiju putne isprave koja je izdata prije Nove godine a u kojoj je ispravljen ovaj propust.\n”Ispravaka će vjerovatno da se vriš u narednom periodu, onako proceduralno. Po isticanju roka validnosti isprave građani će vaditi nove pasoše, a samim tim će dobiti dobiti I putne isprave u kojima je ovo korigovano “, kazao je Murić I dodoa da je Stranka za sandnžak sa ovom incijativom bila uporna i da je imala i značajnu podršku Zaštitnika građana ali i građana, rekavši da će i naredni koraci ove stranke biti u smjeru omogućavanja poštovanja , građanskih, ljudskih i nacionalnih prava.\nOn očekuje da će vrlo brzo biti formirana i radna grupa za izmjenu Ustava Republike Srbije, što je prema njegovom mišljenju prilika da se riješe brojna pitanja statusa Sandžaka i Bošnjaka u Srbiji.\n← Ugljanin: Dolazak predsednika Erdoana najznačajniji događaj u 2017.godini\nBadnji dan i Božić →


"U Siriji ubijeno 160 džihadista iz Rusije"\nZamenik ruskog ministra spoljnih poslova Oleg Siromolotov rekao je da je u Siriji ubijeno 160 boraca Islamske države koji su došli iz Rusije.\nI svetski lideri zamalo na meti džihadista\nTeroristička organizacija Islamska država pripremala je teroristički napad na Antaliju za vreme održavanja samita G20, preneli su turski mediji.\nKo više lomi džihadiste: Ruski avioni pogodili 206 objekata, koalicija samo 14\nVojna avijacija Rusije u utorak je pogodila u Siriji 206 objekata terorista, dok je čitava koalicija pogodila samo 14 objekata militanata, izjavio je izvor u Ministarstvu odbrane Rusije.\n"Zapad da zaboravi na svrgavanje Asada, ako želi da pobedi ID"\nŠef ruske diplomatije Sergej Lavrov izjavio je da Zapad mora da ostavi po strani zahteve za povlačenjem predsednika Sirije Bašara al Asada ako želi da stvori istinsku međunarodnu koaliciju za...\nKadirov objasnio kako bi se on obračunao sa Islamskom državom\nČečenski lider Ramzan Kadirov izneo je ideju da se uhvaćeni džihadisti kažnjavaju tako što bi ih bacali sa visine pomoću bespilotnih letelica i zatim objavljivali detaljni izveštaji o tome...\n"Džihadisti planiraju masovni masakr u Evropi, možemo očekivati nove napade"\nLavrov "raskrinkao" SAD: Evo šta Ameri, zapravo, rade u Siriji\nKako se "dobre komšije" pretvore u bombaše samoubice?\nIbrahim Abdelslam, bombaš samoubica koji se razneo tokom terorističkih napada u Parizu, nije ličio na vernika: pušio je hašiš, pio je alkohol i kartao se - navode francuski mediji. Bio je...\nFrancuski odgovor: Bombe na Islamsku državu\nFrancuski borbeni avioni izveli su večeras do sada najobimniji napad na mete Islamske države u Siriji, tačnije u uporištu ekstremista Raki.\nZamalo još jedno krvoproliće: Osujećen napad ID u Istanbulu\nTurske vlasti osujetile su zaveru da se u Istanbulu izvrši veliki napad, istog dana kada je u Parizu izvršeno nekoliko terorističkih samoubilačkih napada, rekao je neimenovani turski zvaničnik...